cyanic-selkie/wikianc huggingface dataset:
ചില്ലുകൾ തകർത്ത രാത്രി
ശേഷം
കുടിയേറി നാടുവിടുന്ന ജൂതന്മാരുടെ എണ്ണം ഒറ്റയടിക്ക് വളരെ കൂടി. നാടുവിടാൻ സാധിച്ചവരൊക്കെ അതു ചെയ്തു. ഈ സംഭവത്തിന് 10 മാസത്തിനുള്ളിൽ 115000 ജൂതന്മാർ ജർമ്മനിയിൽ നിന്നും നാടുവിട്ടു. മിക്കവരും മറ്റു യൂറോപ്യൻ രാജ്യങ്ങളിലേക്കും അമേരിക്കയിലേക്കും പാലസ്തീനിലേക്കുമാണ് പോയത്, ഏതാണ്ട് 14000 ആൾക്കാർ ചൈനയിലെ ഷാങ്‌ഹായിലേക്കും പോയി. സർക്കാർ നയത്തിന് അനുസൃതമായി നാടുവിട്ടവരുടെ വസ്തുക്കൾ, കടകൾ, വീടുകൾ, സ്ഥലങ്ങൾ എന്നിവ നാസികൾ കയ്യേറി. നശിപ്പിക്കപെട്ട ജൂതവസ്തുക്കൾ ബ്രാണ്ടെൻബുർഗിനു സമീപത്ത് കൊണ്ടുപോയിത്തള്ളി. 2008 ഒക്ടോബറിൽ ഒരു അന്വേഷണാത്മക-പത്രപ്രവത്തകനായ യാരോൺ സ്വൊറായി ഈ സ്ഥലം കണ്ടെത്തി. 1938 നവംബർ 9 -ന് കൊള്ളയടിച്ച ജൂതരുടെ വസ്തുക്കളും ആരാധനാസാധനങ്ങളും പള്ളികളുടെ ഭാഗങ്ങളും എല്ലാം ഏതാണ്ട് നാലു ഫുട്‌ബോൾ കളത്തിന്റെ വലിപ്പമുള്ള ഇടത്ത് കൊണ്ടുപോയി കൂട്ടിയിട്ടിരിക്കുകയായിരുന്നു. നേരത്തെ തീരുമാനിച്ച ഈ സ്ഥലത്ത് തീവണ്ടിമാർഗ്ഗമാണ് ഇവ കൊണ്ടുവന്നു തള്ളിയതെന്നു കരുതപ്പെടുന്നു. ദാവീദിന്റെ നക്ഷത്രം ആലേഖനം ചെയ്ത ചില്ലുപാത്രങ്ങൾ, ഹീബ്രൂവിൽ എഴുതിയ വിശുദ്ധവസ്തുക്കൾ, ചായമടിച്ച ജനൽച്ചില്ലുകൾ, ജൂതപ്പള്ളികളിൽ കാണുന്ന ഇനം കസേരകളുടെ കൈകൾ എന്നിവയും ഇവിടെ ഉണ്ടായിരുന്നു.
പ്രതികരണങ്ങൾ
ജർമ്മനിക്കാർക്കിടയിൽ സമ്മിശ്രപ്രതികരണമായിരുന്നു ഇതേപ്പറ്റി. നവംബർ 11-ന് ഗീബൽസ് എഴുതിയത് ജർമ്മൻ ജനതയുടെ ആരോഗ്യപരമായ രീതിയാണ് ഈ സംഭവത്തിൽ കാണാനാകുന്നത് എന്നാണ്. ജർമൻ‌കാർ ജൂതവിരുദ്ധരാണെന്നും അവരുടെ അവകാശങ്ങൾ കുറയ്ക്കപ്പെടുന്നതിനോടു താത്പര്യമില്ലാത്തവരാണെന്നും ജൂതവംശജർ എന്ന ഇത്തിൾക്കണ്ണികളിൽനിന്നും മുക്തമായ ഒരു ജീവിതമാണ് അവർ ആഗ്രഹിക്കുന്നതെന്നും ഗീബൽസ് പറഞ്ഞു. ഈ സംഭവം നടന്നു കേവലം 24 - മണിക്കൂറിനുള്ളിൽ പത്രപ്രവർത്തകർക്കു മുന്നിൽ നടത്തിയ ഒരു മണിക്കൂറോളം നീണ്ട പ്രസംഗത്തിൽ ഇക്കാര്യത്തെപ്പറ്റി ഒരക്ഷരം പോലും ഹിറ്റ്‌ലർ ഉച്ചരിച്ചില്ല. ഇക്കാര്യത്തിൽ തനിക്ക് നേരിട്ട് ഒരു കാര്യവുമില്ല എന്ന് കണിക്കാനാണ് അയാൾ അങ്ങനെ ചെയ്തതെന്ന് യൂജീൻ ഡെവിഡ്‌സൺ അഭിപ്രായപ്പെടുന്നു.
വലിയ ഒരു ശതമാനം ജർമ്മൻകാരും ഇത്തരം പ്രവൃത്തികളെ എതിർത്തിരുന്നവരാണ്. നാസിപ്പാർട്ടി അംഗങ്ങൾക്കിടയിൽ പോലും നടത്തിയ സർവേയിൽ ഇതിനോടുള്ള അനുകൂലനിലപാട് കുറച്ചുപേരേ എടുത്തിരുന്നുള്ളൂ. നാസി ആശയങ്ങൾക്കെതിരെ കത്തോലിൿ സഭ നിലപാടുകൾ എടുത്തിരുന്നു. ഈ സംഭവത്തിൽ കത്തോലിക് സഭ തങ്ങൾക്കെതിരെ കടുത്ത എതിർപ്പ് പ്രകടിപ്പിക്കുമെന്ന് നാസികൾ വിചാരിച്ചിരുന്നു. എന്നാൽ ഇതിനെതിരെ കാര്യമായ പ്രതികരണം നടത്താതെ കിട്ടിയ ഒരു സുവർണ്ണ സന്ദർഭം അവർ കളഞ്ഞുകുളിച്ചു. വ്യക്തികൾ ഒറ്റപ്പെട്ടനിലയിൽ എതിർപ്പ് കാണിക്കുമ്പോഴും സഭ പരസ്യമായി ഒന്നും പറഞ്ഞില്ല. ഒരു പാതിരി ഒരു ജൂത-അർബുദരോഗിയുടെ ചികിൽസയുടെ ബില്ല് അടച്ചതിന് അയാളെ 1941-ൽ പലമാസങ്ങളോളം ജയിലിൽ ഇടുകയുണ്ടായി. മറ്റൊരു കത്തോലിക്ക സന്യാസിനിയെ ജൂതരെ സഹായിച്ചെന്ന പേരിൽ 1945-ൽ വധിക്കുകയുണ്ടായി. എതിർപ്പു പ്രകടിപ്പിച്ച ഒരു പ്രൊട്ടസ്റ്റന്റ് പാതിരിയെ 1943 -ൽ ഡാക്ഹൗ ക്യാമ്പിലേക്ക് അയയ്ക്കുകയും അയാൾ ഏതാനും ദിവസങ്ങൾക്കുശേഷം മരണമടയുകയും ചെയ്തു.
വാർത്തപുറത്തുവന്നതും ലോകമെങ്ങും രാഷ്ട്രങ്ങൾ ഗൗരവമായിത്തന്നെ പ്രതികരിച്ചു. യൂറോപ്പിലും അമേരിക്കയിലും നാസി അനുകൂലനടപടികളെ തള്ളിപ്പറയുകയും പതിയെ അവർക്ക് ലഭിക്കുന്ന പിന്തുണ ഇല്ലാതാവുകയും ചെയ്തു. അമേരിക്ക അംബാസഡറെ തിരികെ വിളിച്ചു. ബ്രിട്ടീഷ് സർക്കാർ കുറെ അനാഥജൂതക്കുട്ടികളെ ബ്രിട്ടനിലേക്ക് കൊണ്ടുവരാൻ അനുമതി നൽകി. നാസി ജർമനിയും ലോകരാജ്യങ്ങളും തമ്മിലുള്ള ബന്ധം വഷളാവാൻ ഈ സംഭവം ഒരു കാരണമായി. ജൂതവിരുദ്ധതയുടെ തീവ്രത കാരണം പല രാജ്യങ്ങളിലും യുദ്ധം നടത്താനുള്ള മുറവിളി പോലുമുണ്ടായി.
ചില്ലുകൾ തകർത്ത രാത്രി ഉണ്ടാക്കിയ മാറ്റം
സാമ്പത്തികവും രാഷ്ട്രിയവും സാമൂഹികവുമായ ഉപരോധങ്ങളിൽ നിന്നും മർദ്ദനങ്ങളിലേക്കും തടവിലാക്കലിലേക്കും കൊലപാതകങ്ങളിലേക്കും കാര്യങ്ങൾ നീങ്ങുവാൻ ഇടയാക്കിയ ഒരു സംഭവമെന്ന നിലയിൽ ജൂതവിരോധം എന്നതിൽ പ്രകടമായ ഒരു മാറ്റം വരുത്തിയ സംഭവമായി ഇതിനെ കരുതാം. പലരും ഹോളോകോസ്റ്റിന്റെ തുടക്കമായി ചില്ലുകൾ തകർത്ത രാത്രിയെ കണ്ടുവരുന്നു. അന്തിമപരിഹാരത്തിന്റെ ഭാഗമായുള്ള വംശഹത്യയുടെ തുടക്കമായി ഇതിനെ കണക്കാക്കാം. ഒരു എസ് എസ് പത്രം, നശീകരണത്തിനായി വാളുകളും പന്തങ്ങളും ഉപയോഗിക്കാൻ ആഹ്വാനം ചെയ്തു. പോഗ്രോമിന്റെ അടുത്ത ദിവസം നടത്തിയ കോൺഫറൻസിൽ ഹെർമാൻ ഗ്വോറിങ്ങ് പറഞ്ഞത്: എന്നു നമ്മൾ ഒരു യുദ്ധത്തിലേക്ക് വലിച്ചിഴയ്ക്കപ്പെടുന്നുവോ, അത് ഉടനെ തന്നെയുണ്ടാവും, നമ്മൾ ജൂതപ്രശ്നത്തിന് അന്തിമപരിഹാരം കാണും- അപ്പോൾ നമ്മൾ ജൂതന്മാരുമായുള്ള അന്തിമ ഇടപാടുകൾ നടത്തിയിരിക്കും.
ഈ സംഭവത്തോടെ ഹോളോകോസ്റ്റ് നടപ്പാക്കാനുള്ള പിന്നാമ്പുറപദ്ധതികളൊക്കെ ഒരുക്കാൻ നാസികൾക്കായി. ജൂതരുടെ സമ്പാദ്യങ്ങൾ കൊള്ളയടിക്കുകവഴി യുദ്ധത്തിനാവശ്യമായ സൈനികസന്നാഹങ്ങൾ ഒരുക്കാനുള്ള പണം സ്വരുക്കൂട്ടി. ജൂതരെ വേർതിരിച്ച് ഒറ്റപ്പെടുത്തുവാനായി. വെറും ജൂതവിരോധം എന്നതിൽ നിന്നും മാറി അന്നുരാത്രി തുടങ്ങിയ ശാരീരികദ്രോഹപരിപാടികൾ 1945 -ൽ യുദ്ധം തീരുന്നതുവരെ തുടർന്നു. ജനപിന്തുണ ഇല്ലാതിരുന്നിട്ടുകൂടി ഒരു ഫാസിസ്റ്റ് ഭരണകൂടത്തിന് തങ്ങളുടെ അജണ്ടകൾ നടപ്പിലാക്കാൻ കഴിഞ്ഞതിന്റെ ഉദാഹരണം കൂടിയാണിത്.
സമീപകാലത്ത്
1989 നവംബർ 9 -നാണ് ബെർളിൻ മതിൽ തകർന്നത്. എന്നാലും ആ തിയതി ചില്ലുകൾ തകർത്ത രാത്രിയെ ഓർമ്മിപ്പിക്കുന്നതിനാൽ പുതിയ ജർമ്മനിയുടെ ദേശീയ അവധിദിനമായി ഒക്ടോബർ 1990 ആണ് തെരഞ്ഞെടുത്തത്.
അലക്‌സാണ്ട്രിന പെൻഡറ്റ്ചാൻസ്‌ക
ആദ്യകാല ജീവിതം
1970 സെപ്തംബർ 24ന് സോഫിയയിലെ ഒരു പ്രമുഖ ബൾഗേറിയൻ സംഗീതജ്ഞരുടെ കുടുംബത്തിൽ ജനിച്ചു. അവരുടെ മുത്തച്ഛൻ സാശ പൊപോവ് ഒരു വയലിൻ വായനക്കാരനും സംഗീതസംഘ പ്രമാണിയുമായിരുന്നു. സോഫിയ ഫിലാർമോണിക് ഓക്കസ്ട്രയുടെ സ്ഥാപകനായിരുന്നു അദ്ദേഹം. അലെക്‌സ് പെൻഡയുടെ മാതാവ് വലെറി പൊപോവ അന്താരാഷ്ട്ര തലത്തിൽ അറിയപ്പെടുന്ന ഒപ്പറ ഗായികയായിരുന്നു. 1983 മുതൽ 1986വരെ ഇറ്റലിയിലെ മിലനിലുള്ള ലാ സ്‌കാല ഒപ്പറ ഹൗസിൽ സ്ഥിരമായി പാടിയിരുന്നു ഇവർ. അലെക്‌സ് പെൻഡ വളരെ ചെറുപ്പത്തിൽ തന്നെ പിയാനോ വായിക്കൻ പഠിച്ചിരുന്നു. ബൾഗേറിയയിലെ നാഷണൽ സ്‌കൂൾ ഓഫ് മ്യൂസിക്കിൽ നിന്ന് പിയാനോയിലും പാട്ടിലും ബിരുദം നേടി. അവരുടെ സംഗീത അധ്യാപിക അവരുടെ അമ്മയായിരുന്നു. 17ആം വയസ്സിലാണ് ആദ്യത്തെ സ്റ്റേജ് അരങ്ങേറ്റം നടത്തിയത്.
അംഗീകാരങ്ങൾ
ചെക്ക് റിപ്പബ്ലിക്കിലെ കർലോവി വറിയിൽ നടന്ന ചെക്ക് കംപോസർ ആന്റണിൻ ദ്‌വോറക് ന്റെ പേരിലുള്ള മൽസരത്തിൽ വിജയിയായി. 1988ൽ സ്‌പെയിനിലെ ബിൽബാവോയിൽ നടന്ന ഇന്റർനാഷണൽ വോകൽ മൽസരത്തിൽ രണ്ടാം സ്ഥാനം നേടി. 1989ൽ സൗത്ത് ആഫ്രിക്കയിലെ പ്രിറ്റോറിയയിൽ നടന്ന UNISA ഗാനാലാപന മൽസരത്തിൽ വിജയിയായി. 1989 മുതൽ ലോകത്തെ പ്രധാനപ്പെട്ട നിരവധി ഒപ്പറ ഹൗസുകളിൽ ഗാനങ്ങൾ ആലപിച്ചു. വിയന്ന, പാരിസ്, ബെർലിൻ, ന്യൂയോർക്കിലെ ന്യുയോർക്ക് സിറ്റി ഒപ്പറ, റോം, ബ്രസ്സൽസ്, വാഷിങ്ടൺ, ഹാംബർഗ്, മോസ്‌കോ, ടുറിൻ, നാപ്പൊളി, സാന്ത ഫെ, ബ്രിഗെൻസ്, മൊണാക്കോയുടെ തലസ്ഥാനമായ മോൺടെ കാർലോ, തെൽ അവീവ് എന്നിവിടങ്ങളിൽ ഗാനങ്ങൾ ആലപിച്ചു. 2014ലെ വേനൽകാലത്ത് ഫെസ്റ്റിവൽ സീസണിൽ അലക്‌സ് പെൻഡ എന്നപേരിൽ ബീഥോവന്റെ ഫിഡെലിയോ എന്ന ഒപ്പറയിൽ ലിയോനോറിന്റെ റോളിൽ രംഗത്തെത്തി. പ്രമുഖ സംഗീതജ്ഞരുടെ ഒപ്പറ സംഗീതത്തിന് റെക്കോഡിങ് നടത്തിയിട്ടുണ്ട് അലക്‌സ് പെൻഡ. റെക്കോഡിങിന് രണ്ടു തവണ ഗ്രാമി അവാർഡിന് നാമനിർദ്ദേശം ചെയ്യപ്പെട്ടിട്ടുണ്ട്. 2006 ബെസ്റ്റ് ക്ലാസിക്കൽ റെക്കോഡിങ്, ബെസ്റ്റ് ഒപ്പറ റെക്കോഡിങ് എന്നിവയ്ക്ക് ഇവരുടെ പേര് നാമനിർദ്ദേശം ചെയ്തിരുന്നു. 2013ൽ ബെസ്റ്റ് ഒപ്പറ റെക്കോഡിങിന് ഗ്രാമി അവാർഡിന് നാമനിർദ്ദേശം ചെയ്യപ്പെട്ടിരുന്നു.
പുറംകണ്ണികൾ
വർഗ്ഗം:ഓപ്പറ ഗായകർ വർഗ്ഗം:ഗായികമാർ വർഗ്ഗം:1970-ൽ ജനിച്ചവർ
രാജീവ് ഗാന്ധി യൂണിവേഴ്സിറ്റി ഓഫ് ഹെൽത്ത് സയൻസെസ്
ഇന്ത്യയിലെ ബാംഗ്ലൂർ കേന്ദ്രമാക്കി പ്രവർത്തിക്കുന്ന രാജീവ് ഗാന്ധി യൂണിവേഴ്സിറ്റി ഓഫ് ഹെൽത്ത് സയൻസസ് (ആർ‌ജി‌യു‌എച്ച്എസ്) കർണാടക സംസ്ഥാനത്തൊട്ടാകെയുള്ള ആരോഗ്യ ശാസ്ത്രത്തിൽ ഉന്നത വിദ്യാഭ്യാസം ക്രമീകരിക്കുന്നതിനും പ്രോത്സാഹിപ്പിക്കുന്നതിനുമായി 1996 ൽ ഇന്ത്യയിലെ കർണാടക സർക്കാർ ആരംഭിച്ച ഒരു പൊതു, അനുബന്ധ സർവകലാശാലയാണ്. യുകെയിലെ കോമൺ‌വെൽത്ത് സർവകലാശാലകളുടെ അസോസിയേഷനിലെ അംഗമാണ് ആർ‌ജി‌യു‌എച്ച്എസ്.
ആർ‌ജി‌യു‌എച്ച്‌എസുമായി അഫിലിയേറ്റ് ചെയ്തിട്ടുള്ള കോളേജുകൾ ഇന്ത്യയിലെ മികച്ച മെഡിക്കൽ, ഡെന്റൽ, പാരാമെഡിക്കൽ കോളേജുകളായി സ്ഥിരമായി റാങ്ക് ചെയ്യപ്പെടുന്നു. ഇന്ത്യയിലെ ഏറ്റവും വലിയ ആരോഗ്യ ശാസ്ത്ര സർവകലാശാലയാണിത്.
പുറംകണ്ണികൾ
വർഗ്ഗം:ഇന്ത്യയിലെ മെഡിക്കൽ കോളേജുകൾ
ജോഹാൻ ഗെർഹാർഡ് കോനിഗ്
ഒരു ബാൾട്ടിക് ജർമ്മൻ സസ്യശാസ്ത്രജ്ഞനും ഡോക്ടറുമായിരുന്നു ജോഹാൻ ഗെർഹാർഡ് കോനിഗ് (29 നവംബർ 1728 - 26 ജൂൺ 1785). ആർക്കോട്ട് നവാബിന്റെ കീഴിൽ സേവനത്തിൽ ചേരുന്നതിന് മുമ്പ് ഇന്ത്യയിലെ ട്രാൻക്ബാർ മിഷനിലും തുടർന്ന് ഇംഗ്ലീഷ് ഈസ്റ്റ് ഇന്ത്യ കമ്പനിയിലും സേവനമനുഷ്ഠിച്ചു. ഈ പ്രദേശത്ത് നിന്നുള്ള സസ്യങ്ങൾ, പ്രത്യേകിച്ച് ഔഷധതാൽപ്പര്യമുള്ളവ ഉൾപ്പെടെയുള്ള പ്രകൃതിചരിത്ര മാതൃകകൾ അദ്ദേഹം ശേഖരിച്ചു. കറിവേപ്പ് (മുറയ കോയിനിഗി) ഉൾപ്പെടെ നിരവധി ഇനങ്ങൾക്ക് അദ്ദേഹത്തിന്റെ പേരുനൽകിയിട്ടുണ്ട്.
ജീവചരിത്രം
പോളിഷ് ലിവോണിയയിലെ ക്രൂട്സ്ബർഗിനടുത്താണ് കോനിഗ് ജനിച്ചത്, ഇപ്പോൾ അത് ലാത്വിയയിലെ ക്രസ്റ്റ്പിൽസ് ആണ്. 1757 -ൽ കാൾ ലിനേയസിന്റെ ഒരു സ്വകാര്യ വിദ്യാർത്ഥിയായിരുന്നു അദ്ദേഹം, 1759 മുതൽ 1767 വരെ ഡെൻമാർക്കിൽ താമസിച്ചു, ഈ സമയത്ത് അദ്ദേഹം ഐസ്ലാൻഡിലെ സസ്യങ്ങൾ പരിശോധിച്ചു. 1767 -ൽ അദ്ദേഹം ട്രാൻക്യൂബാർ മിഷനിൽ ഒരു മെഡിക്കൽ ഓഫീസറായി ചേർന്നു, ഇന്ത്യയിലേക്കുള്ള യാത്രയിൽ, അദ്ദേഹം കേപ് ടൗണിലൂടെ കടന്നുപോയി, അവിടെ അദ്ദേഹം ഗവർണർ റിജ്ക് തുൽബാഗിനെ കണ്ടു, ലിനേയസിന്റെ ഒരു ആമുഖത്തോടെ, 1768 ഏപ്രിൽ 1 മുതൽ 28 വരെ ടേബിൾ മൗണ്ടൻ മേഖലയിൽ സസ്യങ്ങൾ ശേഖരിച്ചു. ഹാലെ-വിദ്യാസമ്പന്നനായ വൈദ്യൻ സാമുവൽ ബെഞ്ചമിൻ നോളിന്റെ (1705-67) മരണത്തെ തുടർന്ന് ലഭ്യമായ സ്ഥാനം കോനിഗിനു ലഭിച്ചു. 1774 -ൽ അദ്ദേഹം ആർക്കോട്ട് നവാബിനുവേണ്ടി പ്രകൃതിശാസ്ത്രജ്ഞനായി മികച്ച ശമ്പളമുള്ള സ്ഥാനം ഏറ്റെടുത്തു, 1778 വരെ ആ സ്ഥാനത്ത് സേവനമനുഷ്ഠിച്ചു. 1773 -ൽ, കോപ്പൻഹേഗൻ യൂണിവേഴ്സിറ്റിയിൽ നിന്ന് മിക്കവാറും തന്റെ ഡി റെമിഡോറിയം ഇൻഡിജനോറം ആഡ് മോർബ്സ് ക്യൂവിസ് റീജിയൻ എൻഡെമിക്കോസ് എക്സ്പ്യൂഗാൻഡോസ് എഫിക്കേസിയ എന്ന പേരിൽ പ്രസിദ്ധീകരിച്ച നാടൻ പരിഹാരങ്ങളെക്കുറിച്ചുള്ള പഠനത്തിനാവണം അദ്ദേഹത്തിന്റെ അസാന്നിധ്യത്തിൽ തന്നെ ഡോക്ടർ ബിരുദം നേടി. 1774 -ൽ അദ്ദേഹം ആർക്കോട്ട് നവാബിന്റെ പ്രകൃതിശാസ്ത്രജ്ഞനായിത്തീർന്നു, മദ്രാസിന് വടക്ക് മലനിരകളിലേക്കും സിലോണിലേക്കും അദ്ദേഹം ഒരു യാത്ര ആരംഭിച്ചു, അതിന്റെ വിവരണം പിന്നീട് ഒരു ഡാനിഷ് ശാസ്ത്ര ജേണലിൽ പ്രസിദ്ധീകരിച്ചു. 1778 ജൂലായ് 17 -ന് ബ്രിട്ടീഷ് ഈസ്റ്റ് ഇന്ത്യാ കമ്പനിയിൽ മദ്രാസിലെ നാച്ചുറലിസ്റ്റായി കോനിഗ് നിയമിതനായി, അവിടെ അദ്ദേഹം തന്റെ മരണം വരെ തുടർന്നു, നിരവധി ശാസ്ത്രീയ യാത്രകൾ നടത്തിയ കോനിഗ്, വില്യം റോക്സ്ബർഗ്, ജോഹാൻ ക്രിസ്ത്യൻ ഫാബ്രിക്കസ്, സർ ജോസഫ് ബാങ്ക്സ് തുടങ്ങിയ പ്രമുഖ ശാസ്ത്രജ്ഞരോടൊപ്പം പ്രവർത്തിച്ചു.
ഇന്ത്യയിലെ യൂറോപ്യൻ മിഷനറിമാർക്കിടയിൽ ബൊട്ടാണിക്കൽ പഠനം പ്രോത്സാഹിപ്പിക്കുന്നതിന് "യുണൈറ്റഡ് ബ്രദർഹുഡ് (അല്ലെങ്കിൽ ബ്രദറൻ)" എന്നർഥമുള്ള യൂണിറ്റസ് ഫ്രാട്രം എന്ന മൊറാവിയൻ തത്വത്തെ കോണിഗ് പിന്തുടർന്നു, പ്രാരംഭ അംഗങ്ങളിൽ ബെഞ്ചമിൻ ഹെയ്ൻ, ജോഹാൻ ഗോട്ട്ഫ്രൈഡ് ക്ലെയിൻ, ക്രിസ്റ്റോഫ് സാമുവൽ ജോൺ (1747-1813), ജോഹാൻ പീറ്റർ റോട്ട്ലർ എന്നിവരും ഉൾപ്പെടുന്നു. . ഈ ഗ്രൂപ്പിലെ അംഗങ്ങൾ ശേഖരിച്ച മിക്ക ചെടികളും യൂറോപ്പിലേക്ക് അയയ്ക്കുകയും എജെ റെറ്റ്സിയസ്, റോത്ത്, ഷ്രേഡർ, വിൽഡെനോ, മാർട്ടിൻ വാൾ, ജെയിംസ് എഡ്വേർഡ് സ്മിത്ത് എന്നിവർ വിവരിക്കുകയും ചെയ്തു. റോട്ട്ലർ മാത്രമാണ് സ്വന്തം വിവരണങ്ങൾ പ്രസിദ്ധീകരിച്ചത്.
ഇന്ത്യൻ വൈദ്യശാസ്ത്രത്തിൽ ഉപയോഗിക്കുന്ന നിരവധി സസ്യങ്ങളെ അദ്ദേഹം വിവരിക്കുകയും ദക്ഷിണേന്ത്യയിലെ ചിതലുകൾ ഉൾപ്പെടെയുള്ള പ്രകൃതിചരിത്രത്തിന്റെ മറ്റ് വശങ്ങളെ കുറിച്ചും അവയുടെ അലേറ്റുകൾ ഭക്ഷണമായി ശേഖരിക്കുകയും ഉപയോഗിക്കുകയും ചെയ്തു.
കൊയ്‌നീജിയ എന്ന പ്ലാന്റ് ജനുസ് അദ്ദേഹത്തിന്റെ ബഹുമാനാർത്ഥം ലിനേയസ് നൽകി അതുപോലെ കറിവേപ്പും (മുരയ കൊഎനിഗീ) യും കോനിഗിയുടെ പേരിൽ ആണ് അറിയപ്പെടുന്നത്.
പുറത്തേക്കുള്ള കണ്ണികൾ
വർഗ്ഗം:1785-ൽ മരിച്ചവർ വർഗ്ഗം:1728-ൽ ജനിച്ചവർ
പരംജിത് ഖുരാന
പരംജിത് ഖുരാന 1956 ആഗസ്റ്റ് 15ന് ജനിച്ചു. അവർ ചെടികളുടെ തന്മാത്ര ജീവശസ്ത്രം, ജനിതക ഘടനയിൽ ഗവേഷകയായിരുന്നു. ഡൽഹി സർവകലാശാലയിൽ ചെടികളുടെ തന്മാത്ര ജീവശസ്ത്ര വകുപ്പിൽ പ്രൊഫസറാണ്. അവർ ഒരുപാട് പുരസ്കാരങ്ങൾ നേടിയിട്ടുണ്ട്. 125ൽ അധികം ശാസ്ത്ര പ്രബന്ധങ്ങൾ പ്രസിദ്ധീകരിച്ചു
ജീവചരിത്രം
പരിംജിത് ഖുരാന ഡൽഹി സർവകലാശാലയിൽ നിന്ന് 1975ൽ സസ്യശാസ്ത്രത്തിൽ ബി.എസ്സി. ബിരുദം നേടി. 1977ൽ എം.എസ്സിയും 1978ൽ തത്ത്വശാസ്ത്രത്തിൽ എം.ഫിലും 1983ൽ സസ്യശാസ്ത്രത്തിൽ ഡൽഹി സർവകലാശാലയിൽ നിന്ന് പി.എച്ച്.ഡി.യും നേടി.
ഫിലിപ് പിയേഴ്സാൽ കാർപെന്റർ
ഫിലിപ് പിയേഴ്സാൽ കാർപെന്റർ (4 November 1819 – 24 May 1877) ഒരു പുരോഹിതനും ശാസ്ത്രജ്ഞനുമായിരുന്നു. ശംഖുകളുടെ പഠനത്തിലായിരുന്നു അദ്ദേഹത്തിനു താത്പര്യം.
അവലംബം
വർഗ്ഗം:1877-ൽ മരിച്ചവർ വർഗ്ഗം:1819-ൽ ജനിച്ചവർ
പൊന്നംകുളം
കേരളത്തിലെ തിരുവനന്തപുരം ജില്ല യിലെ പാറശ്ശാല ഗ്രാമപഞ്ചായത്തിലെ 23-ാമത്ത് വാർഡാണ് പൊന്നംകുളം .പരശുവയ്ക്കൽ ജംഗ്ഷനിന്റെ തൊട്ടടുത്ത ഭുപ്രദേശമാണിത്. പരശുവയ്ക്കൽ പോസ്റ്റോഫീസിന്റെ കീഴിൽ ആണ് ഈ പ്രദേശം. പിൻകോഡ് 695508.
കച്ചവടം, കൃഷി, കെട്ടിടപണി, സർക്കാർ സേവനം എന്നിവയാണ് ഇവിടത്തെ ജനങ്ങളുടെ പ്രധാനതൊഴിൽ.
പൊന്നംകുളം ദേവി ക്ഷേത്രം ഇവിടെത്തെ പ്രധാന ആകർഷണമാണ്.നാഷണൽ ഹൈവേയോേട് ചേർന്നാണ് ഈ അമ്പലം സ്ഥിതി ചെയ്യുന്നത്.
സ്വർഗ്ഗത്തേക്കാൾ സുന്ദരം
മനോജ് അരവിന്ദാക്ഷൻ സംവിധാനം ചെയ്ത 2015-ലെ ഒരു മലയാളചലചിത്രമാണ് സ്വർഗ്ഗത്തേക്കാൾ സുന്ദരം. രാജേഷ് രാഘവൻ തിരക്കഥ രചിച്ച ഈ ചിത്രത്തിൽ ശ്രീനിവാസൻ, ലാൽ, ജോയ് മാത്യു, മൈഥിലി, ആശാ അരവിന്ദ് എന്നിവരാണ് മുഖ്യകഥാപാത്രങ്ങളെ അവതരിപ്പിച്ചിരിക്കുന്നത്.
ഇതിവൃത്തം
കേരളത്തിലെ ഒരു ചെറിയ ഗ്രാമത്തിലെ ഒരു കുടുംബത്തെ കേന്ദ്രീകരിച്ചാണ് ഈ ചലച്ചിത്രത്തിന്റെ കഥ വികസിക്കുന്നത്. മൂന്നു പ്രധാനകഥാപാത്രങ്ങളിലൂടെ ഹാസ്യത്തിന്റെ മേമ്പൊടിയോടെ കഥ പുരോഗമിക്കുന്നു. ശ്രീനിവാസൻ അവതരിപ്പിക്കുന്ന ഗൃഹനാഥനും ലാൽ അവതരിപ്പിക്കുന്ന ഒരു ലോട്ടറി/ റിയൽ എസ്റ്റേറ്റ് ഏജന്റും ജോയ്മാത്യു അവതരിപ്പിക്കുന്ന അബ്കാരിയുമാണ് പ്രധാനകഥാപാത്രങ്ങൾ. 'ടച്ചിങ് ജയ' എന്ന കഥാപാത്രത്തെ മൈഥിലിയും ശ്രീനിവാസന്റെ കഥാപാത്രത്തിന്റെ ഭാര്യയെ ആഷാ അരവിന്ദും അവതരിപ്പിക്കുന്നു.
സംഗീതം
ഏങ്ങടിയൂർ ചന്ദ്രശേഖരൻ എഴുതിയ ഗാനങ്ങൾക്ക് സംഗീതം പകർന്നത് രാകേഷ് കേശവൻ ആണ്. ദീപക് ദേവ് ആണ് ചിത്രത്തിന്റെ പശ്ചാത്തലസംഗീതം ഒരുക്കിയത്.
പുറത്തേക്കുള്ള കണ്ണികൾ
വർഗ്ഗം:ശ്രീനിവാസൻ അഭിനയിച്ച ചലച്ചിത്രങ്ങൾ വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
മോണ്ട്ക്ലയർ
മോണ്ട്ക്ലയർ, അമേരിക്കൻ ഐക്യനാടുകളിലെ കാലിഫോർണിയയിൽ തെക്കുപടിഞ്ഞാറൻ സാൻ ബെർണാർഡിനൊ കൗണ്ടി യിലെ പൊമോന താഴ്‍വര യിൽ സ്ഥിതിചെയ്യുന്ന ഒരു നഗരമാണ്. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരം ഈ നഗരത്തിലെ ആകെ ജനസംഖ്യ 36,664 ആയിരുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
മരണത്തിന്റെ നിഴലിൽ
വൈക്കം മുഹമ്മദ് ബഷീർ എഴുതിയ ചെറുകഥയാണ് മരണത്തിന്റെ നിഴലിൽ. സൂഫിസത്തിന്റെ ബാഹ്യമായ കാഴ്ചപ്പാടുകൾ മാത്രമല്ല, ആന്തരികമായ വശങ്ങളിലേക്ക് ഇറങ്ങിച്ചെന്ന് മനുഷ്യ ജന്മം എന്തിന് എന്നും ജീവിതത്തിന്റെ ധർമ്മം എന്ത് എന്നും കണ്ടെത്താൻ ഈ കഥയിലൂടെ കഥാകാരൻ ശ്രമിക്കുന്നു.
ആദ്യത്തേയും അവസാനത്തേയും കലാകാരനാണ് പ്രപഞ്ചസ്രഷ്ടാവായ ഈശ്വരൻ എന്ന അടിസ്ഥാന തത്ത്വത്തിലൂന്നിയാണ് ഈ രചന നിർവഹിച്ചിരിക്കുന്നത്.നിരന്തരം യുദ്ധത്തെ ഓർമ്മിപ്പിക്കുന്ന എഴുത്തുകാരൻ പങ്കുവെക്കുന്നത് മാനസികമായി മനുഷ്യ മനസ്സിൽ നടക്കുന്ന സംഘർഷങ്ങളെയാണ്‌ സൂചിപ്പിക്കുന്നത്. മനുഷ്യകുലത്തിന് ഒടുവിൽ കാണാൻ സാധിക്കുന്നത് മരണത്തിന്റെ പൊട്ടിച്ചിരിയാണെന്ന് മനസ്സിലാവുന്നു. ധർമ്മാർത്ഥ കാമ മോക്ഷ ചതുർവർഗ തത്ത്വത്തെ ഈ കൃതിയിൽ ആവിഷ്കരിച്ചിരിക്കുന്നു.സൂര്യോദയത്തിന്റെ താഴെയും മുകളിലും അറിയാൻ കഴിയാത്തതായി പലതുമുണ്ടെന്ന് ആത്മീയമായ രീതിയിൽ അവതരിപ്പിക്കുന്നു.ഈ ലോകം മായ ആണെന്നും പറയുന്നു.
ഒടുവിൽ മോക്ഷത്തിന്റെ തീരത്തെത്തുമ്പോൾ നാടുവിട്ടു പോയവരുടെ വാടി തളർന്ന റോസാചെടികൾക്ക് വെള്ളമൊഴിക്കാൻ സാധിക്കുന്നതെന്ന തത്ത്വം സുഫിസ്റ്റിക് മാതൃകയിൽ അവതരിപ്പിക്കുന്നു. മാർക്വെസിന്റെ റിയലിസത്തിന്റെ അംശവും ഇവിടെ കാണാൻ കഴിയും. കലയും ജീവിതവും എന്ത്,എന്തിന്,എന്നതിനുള്ള ഉത്തരം ആത്മീയമായി കണ്ടെത്താൻ ശ്രമിക്കുന്നു ഈ നോവലിലൂടെ.
ഖ്വാജ മുഈനുദ്ദീൻ ചിശ്തി
ഉത്തരേന്ത്യയിൽ ഇസ്ലാമിക പ്രബോധനത്തിനു തുടക്കം കുറിച്ച ഇസ്ലാമിക സൂഫി പ്രബോധകനാണ് ഖാജാ മുഈനുദ്ദീൻ ചിശ്തി.ഇന്ത്യൻ ഉപഭൂഖണ്ഡത്തിലെ ചിശ്തി രീതിയിലുള്ള സൂഫികളിൽ ഏറ്റവും അഗ്രഗണ്യനായി കരുതപ്പെടുന്നയാളാണ് സുൽത്താൻ-ഉൽ-ഹിന്ദ് ഖ്വാജ മുഈനുദ്ദീൻ ചിശ്തി (ഉർദ്ദു/) ( - Čištī) (ششتى -. 1141ൽ ജനിച്ച ഇദ്ദേഹം 1230ൽ അന്തരിച്ചു. ഇദ്ദേഹത്തിന്റെ ദർഗ അജ്മീറിലാണ്.
മരണത്തിന്റെ നിഴലിൽ
അവലംബംങ്ങൾ
വർഗ്ഗം:വൈക്കം മുഹമ്മദ് ബഷീർ എഴുതിയ ചെറുകഥകൾ
ഖ്വാജ മുഈനുദ്ദീൻ ചിശ്തി
ചിശ്തി എന്നതു ദേശപ്പേരാണ്.ഖാജാ മുഈനുദ്ദീൻ ചിശ്ത്തി ചിശ്ത്തിയ്യ ത്വരീഖത്തിൻറെ ശൈഖാണ്. ചിശ്ത്തി എന്നത് ചിശ്ത്ത് എന്ന നാട്ടിലേക്ക് ചേർത്ത് പറയുന്നതാണ്. അവിടെയാണ് ചിശ്ത്തിയ്യ ത്വരീഖത്തിൻറെ ആചാര്യന്മാർ ജീവിച്ചിരുന്നത്. ഖാജ ജനിച്ചത് പുരാതന സിജിസ്താനിലാണ്. അതിലേക്ക് ചേർത്ത് സിജ്സി എന്നറിയപ്പെടുന്നു. ഇതു പക്ഷേ, പിൽക്കാലത്ത് സൻജരി എന്ന് തെറ്റി വായിക്കപ്പെടുകയും അത് വ്യാപകമായി പ്രചരിക്കുകയും ചെയ്തു.
മുൻകാലജീവിതം
തന്റെ പിതാവിന്റെ അതേ വ്യാപാരം തുടരാൻ പദ്ധതിയിട്ടിരുന്നെങ്കിലും, തന്റെ തീവ്ര ദൈവ ഭക്തി അദ്ദേഹത്തെ ആരാധനകളിൽ പ്രേരണയുണർത്തി. താമസിയാതെ നിരാലംബമായ തീർത്ഥ യാത്രയിലേക്ക്പ്രവേശിച്ചു. അദ്ദേഹം ബുഖാറയിലെയും സമർകന്ദിലെയും സൂഫി ആശ്രമങ്ങളിൽ ചേരുകയും ഇസ്‌ലാമിക ലോകത്ത് പരക്കെ ആദരിക്കപ്പെടുന്ന രണ്ട് വ്യക്തികളായ മുഹമ്മദ് അൽ-ബുഖാരി (AD. 870), അബു മൻസൂർ അൽ-മതുരിദി ( AD 944) എന്നിവരുടെ ആശ്രമങ്ങൾ സന്ദർശിക്കുകയും ചെയ്തു.
ദക്ഷിണേഷ്യയിലേക്ക്
പന്ത്രണ്ടാം നൂറ്റാണ്ടിന്റെ അവസാന ദശകത്തിൽ ദക്ഷിണേഷ്യയിൽ എത്തിയ മൊഈനുദ്ദീൻ ചിശ്തി ആദ്യമായി ലാഹോറിലേക്ക് പോയത് പ്രസിദ്ധ സുന്നിനിയമജ്ഞനായിരുന്ന അലി ഹുജ്‌വിരിയുടെ ശവകുടീരത്തിൽ ധ്യാനിക്കാനായിരുന്നു.
കുടുംബം
ലാഹോറിൽ നിന്ന്, അദ്ദേഹം അജ്മീറിലേക്ക് പോയി അവിടെ താമസിക്കുകയും വിവാഹം കഴിക്കുകയും ചെയ്തു.ആദ്യത്തേ വിവാഹം കഴിച്ചത് സയ്യദ് വാജിയുദ്ദീന്റെ മകളെയായിരുന്നു. രണ്ടാമത്തേത് ഒരു പ്രാദേശിക ഹിന്ദു രാജാവിന്റെ മകളെയാണ്. അദ്ദേഹത്തിന് മൂന്ന് ആൺമക്കളുണ്ടായി:അബൂ സൈദ്, ഫഖർ അൽ-ദീൻ, ഹസാം അൽ-ദീൻ , മകൾ: ബീവി ജമാൽ.രണ്ട് ആൺമക്കളും ഹിന്ദു രാജാവിന്റെ മകളിൽ നിന്നുള്ളവരാണ്. പല ജീവചരിത്ര വിവരണങ്ങളിലും ഈ കാലഘട്ടത്തിൽ ഖ്വാജ മുഈനുദ്ദീൻ ചിശ്തി നിരവധി അത്ഭുതങ്ങൾ കാണിച്ചതായി കാണാം.
ചിശ്തിയ്യ താരീഖത്
മൊഈനുദ്ദീൻ ചിശ്തി ,പലപ്പോഴും കരുതപ്പെടുന്ന ഇസ്ലാമിക പണ്ഡിത പ്രസ്ഥാനത്തിലെ ചിശ്തിയ്യ താരീഖത്തിന്റെ ഉപജ്ഞാതാവോ സ്ഥാപകനോ ആയിരുന്നില്ല. നേരെമറിച്ച്, ചിശ്തിയ്യ താരീഖത് മൊഈനുദ്ദീൻ ചിശ്തി യുടെ ജനനത്തിനു മുമ്പുതന്നെ സ്ഥാപിതമായ ഒരു സൂഫി താരീഖത് ആണ്. യഥാർത്ഥത്തിൽ പഴയ അദാമിയ താരീഖത്തിന്റെ ഒരു ശാഖയായിരുന്നു ചിശ്തിയ്യ താരീഖത്. അതിന്റെ ആത്മീയ വംശപരമ്പരയും നാമധേയവും ആദ്യകാല ഇസ്ലാമിക സന്യാസി ഇബ്രാഹിം ഇബ്‌നു അദാമിലേക്ക് കണ്ടെത്തി. അങ്ങനെ, പത്താം നൂറ്റാണ്ടിലെ സുന്നി സന്യാസി അബു ഇസ്ഹാഖ് അൽ-ഷാമി AD-930 -ൽ ഇന്നത്തെ അഫ്ഗാനിസ്ഥാനിലെ ഹെറാത്ത് പ്രവിശ്യയിലെ ഒരു പട്ടണമായ ചിഷ്തി ഷെരീഫിലേക്ക് കുടിയേറിയതിന് ശേഷം അദാമിയ്യയുടെ ഈ പ്രത്യേക ശാഖയെ ചിഷ്തിയ എന്ന് പുനർനാമകരണം ചെയ്തു.ആ പ്രദേശത്ത് ഇസ്ലാം മതം പ്രബോധനം ചെയ്യാൻ ഉത്തരവിട്ടു. ഉത്തരവ് ഇന്ത്യൻ ഉപഭൂഖണ്ഡത്തിലേക്കും വ്യാപിച്ചു.
ഇന്ത്യയിൽ പ്രബോധനം
.പിതാമഹനും പ്രവാചകനുമായ മുഹമ്മദ്‌ നബിയുടെ റൗള സന്ദർശിക്കാൻ ക്വാജയ്ക്ക്ആഗ്രഹമായി. മുരീദുമാരിൽ പെട്ട ബഖ്തിയാറുൽ കാക്കിയോടും മറ്റുമൊത്ത് ബഗ്ദാദിൽ നിന്നും മദീന ലക്ഷ്യമാക്കി നീങ്ങി. സിയാറത്തുമായി കുറച്ചു നാൾ അവിടെ താമസിച്ചു. ഒരു ദിവസം ഖ്വാജാ റൗളക്ക് അഭിമുഖമായി ഇരിക്കുമ്പോൾ ഇന്ത്യയിലേക്ക് പോകാൻ ആധ്യാത്മിക പ്രവാചക നിർദേശം ലഭിച്ചു(സ്വപ്നത്തിൽ ആണ് പ്രവാചകൻ പറഞ്ഞതൊന്നും അശരീരിയായാണ് എന്നും പണ്ഡിതന്മാർക്കിടയിൽ അഭിപ്രായ വൈരുധ്യം കാണാം).മുഹമ്മദ്  നബി  അദ്ദേഹത്തോട് പറഞ്ഞു: ഇന്ത്യയിൽ എന്റെ പ്രതിനിധിയായി ( ദൂതൻ) ഇസ്ലാമിക സന്ദേശം എത്തിക്കുക എന്ന് പറഞ്ഞു. നിർദേശം ശിരസാ വഹിച്ച് 40 മുരീദുമാരൊന്നിച്ച് ലഹോർ, ദില്ലി വഴി ഖ്വാജാ അജ്മീറിലെത്തി.
വിവിധ വൃത്താന്തങ്ങൾ അനുസരിച്ച്, മുയിൻ അൽ-ദീൻ പ്രാദേശിക ജനങ്ങളോടുള്ള സഹിഷ്ണുതയും അനുകമ്പയും നിറഞ്ഞ പെരുമാറ്റമാണ് ഇസ്ലാം മതം സ്വീകരിച്ചതിന് പിന്നിലെ പ്രധാന കാരണങ്ങളിലൊന്ന്. മുയിൻ അൽ-ദിൻ ചിഷ്തി തന്റെ ആത്മീയ പിൻഗാമിയായി ബക്തിയാർ കാക്കിയെ നിയമിച്ചു. അദ്ദേഹം ഡൽഹിയിൽ ചിഷ്തിയ പ്രചരിപ്പിക്കുന്നതിൽ പ്രവർത്തിച്ചു. കൂടാതെ, മുയിൻ അൽ-ദീന്റെ മകൻ, ഫഖ്ർ അൽ-ദീൻ ചിഷ്തിയ ക്രമത്തിന്റെ പഠിപ്പിക്കലുകൾ കൂടുതൽ പ്രചരിപ്പിച്ചു. അതേസമയം വിശുദ്ധന്റെ മറ്റൊരു പ്രധാന ശിഷ്യനായ ഹമീദ് അൽ-ദീൻ രാജസ്ഥാനിലെ നാഗൗറിൽ പ്രബോധനം നടത്തി.
മുഈനുദ്ദീൻ ചിശ്തി കാണിച്ചതായി വിശ്വസിക്കുന്ന ദൃഷ്ടാന്തങ്ങൾ
ഖുത്ബുദ്ദീൻ കാക്കി വിശദീകരിക്കുന്നു:"ഇരുപത് വർഷക്കാലം ശൈഖവർകൾക്ക് ഞാൻ സേവനം ചെയ്തു. അക്കാലയളവിൽ ഒരിക്കൽ പോലും ഒരാളോടും കോപിക്കുന്നത് ഞാൻ കണ്ടിട്ടില്ല. അധിക സമയവും കണ്ണ് ചിമ്മിയിരിക്കുന്നതായിരുന്നു അവിടുത്തെ സ്വഭാവം.അനവധി അത്ഭുത സംഭവങ്ങൾക്ക് ഉടമയാണ് മഹാനവർകൾ. സിയാറത്തിനായി ഇവിടെ എത്തുന്നവരുടെ ശ്രദ്ധയാകർഷിക്കുന്ന ഒന്നാണ് അനാസാഗർ തടാകം. അതിൽ നിന്ന് വെള്ളമെടക്കുന്നതിന് അജ്മീറിലെ നാടുവാഴിയായിരുന്ന പൃഥ്വിരാജ്ചൗഹാന്റെ സൈന്യം ഖാജാ മുഈനുദ്ദീൻ ചിഷ്തിക്കും അനുയായികൾക്കും വിലക്കേർപ്പെടുത്തി. ഇതറിഞ്ഞ ഖ്വാജാ  ഒരു കപ്പ് വെള്ളമെടുക്കാൻ ആളെ പറഞ്ഞയച്ചു. അതിൽ നിന്ന് ഒരു കപ്പ് വെള്ളമെടുത്തതോടെ അനാസാഗർ വറ്റി വരണ്ടു. ഈ സംഭവം നാടുവാഴിയേയും സൈന്യത്തേയും ഭയചകിതരാക്കി.വെള്ളം മുടക്കിയവർ തന്നെ മാപ്പപേക്ഷിച്ചു. തുടർന്ന് കപ്പിലെ വെള്ളം തടാകത്തിൽ ഒഴിച്ചു. അനാസാഗർ പൂർവ സ്ഥിതി പ്രാപിച്ചു.
അവലംബം
വർഗ്ഗം:1141-ൽ ജനിച്ചവർ വർഗ്ഗം: 1230-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:സൂഫി കവികൾ വർഗ്ഗം:സൂഫികൾ വർഗ്ഗം:ഇന്ത്യൻ സൂഫികൾ വർഗ്ഗം:ഇന്ത്യയിലെ ദർഗ്ഗകൾ
ഹായിൽ പ്രവിശ്യ
സൗദി അറേബ്യയുടെ വടക്ക് ഭാഗത്ത് സ്ഥിതി ചെയ്യുന്ന പ്രവിശ്യയാണ് ഹായിൽ പ്രവിശ്യ (حائل Ḥāʾil). സൗദ്‌ ബിൻ അബ്ദുൽ മുഹ്സിൻ ആണ് നിലവിൽ ഹായിൽ പ്രവിശ്യ ഗവർണർ. ഹായിൽ ആസ്ഥമാന പ്രവിശ്യയുടെ വിസ്ത്രിതി 103,887 ചതുരശ്ര കിലോമീറ്റർ പ്രദേശമാണ്.
വാട്ട് ഈസ് കാൾഡ് വാഗ്രൻസി
ബെൽജിയൻ ചിത്രകാരനായ ആൽഫ്രഡ് സ്റ്റീവൻസ് വരച്ച എണ്ണച്ചായാചിത്രമാണ് വാട്ട് ഈസ് കാൾഡ് വാഗ്രൻസി (ഫ്രഞ്ച്: Ce que l'on appelle le vagabondage). സ്റ്റീവൻസിന്റെ കരിയറിന്റെ ആദ്യകാലത്തെ പ്രതിനിധീകരിക്കുന്ന ഈ പെയിന്റിംഗ് അക്കാലത്തെ റിയലിസ്റ്റ് ചിത്രീകരണത്തിലൂടെ പ്രതിനിധീകരിക്കാൻ അദ്ദേഹം ശ്രദ്ധിച്ചിരുന്നു.
സന്ദർഭം
1823 -ൽ ബ്രസൽസിൽ ജനിച്ച ആൽഫ്രഡ് സ്റ്റീവൻസ് 1840-കളിൽ പാരീസിലേക്ക് (തന്റെ വിശ്രമകാലം മുഴുവൻ അവിടെ ചെലവഴിച്ചു) മാറി.
സൈനികരുടെ ചിത്രീകരണവും സാമൂഹിക രംഗങ്ങളുടെ ചിത്രീകരണവും പോലുള്ള അദ്ദേഹത്തിന്റെ ആദ്യകാല ചിത്രങ്ങൾ, ആ വർഷങ്ങളിൽ ബെൽജിയത്തിലും ഫ്രാൻസിലും ഉയർന്നുവന്ന സോഷ്യൽ റിയലിസം പോലുള്ള ചിത്രീകരണ പ്രവണതയുടെ ഭാഗമായിരുന്നു. 1845 നും 1857 നും ഇടയിൽ, സ്റ്റീവൻസ് സമകാലിക ദൈനംദിന ജീവിതത്തിൽ ഒരു വിഷയമായി ശ്രദ്ധ കേന്ദ്രീകരിച്ചു. ഉദാഹരണത്തിന്, 1855 എക്‌സ്‌പോസിഷൻ ഓഫ് യൂണിവേഴ്‌സല്ലിൽ, അദ്ദേഹം 1853 ലെ പാരീസ് സലൂണിൽ, മദ്യപിച്ച് കാർണിവലിൽ പോകുന്നവർ വീട്ടിലേക്ക് മടങ്ങുന്നതായി പ്രദർശിപ്പിച്ചു. ഇന്ന് പാരീസിലെ മ്യൂസി ഡി ഓർസയിൽ പ്രദർശിപ്പിച്ചിരിക്കുന്ന Ce quon appelle le vagabondage(This is What They Call Vagrancy; What is called Vagrancy) അല്ലെങ്കിൽ ദി ഹണ്ടേഴ്സ് ഓഫ് വിൻസിന്നെസ് (Les Chasseurs de Vincennes)ലൂടെയാണ് അദ്ദേഹം തന്റെ മുന്നേറ്റം നടത്തിയത്. സ്റ്റീവൻസിന്റെ മറ്റ് മൂന്ന് പെയിന്റിംഗുകളായ ലാ സിയസ്റ്റെ, ലെ പ്രീമിയർ ജോർ ഡു ഡെവൗമെൻറ്, ലാ മെൻഡിയാന്റേ തുടങ്ങിയവയ്ക്കൊപ്പം 1855 എക്‌സ്‌പോസിഷനിൽ റിയലിസ്റ്റ് എണ്ണച്ചായാചിത്രം അവതരിപ്പിച്ചു.
ഒരു പുതിയ, അനുഭവപരിചയമില്ലാത്ത വിദേശ ചിത്രകാരൻ സ്റ്റീവൻസ് തന്റെ പെയിന്റിംഗുകളിൽ ചില വിജയങ്ങൾ നേടി. രണ്ട് ചിത്രങ്ങളും വിൽക്കുമ്പോൾ 1853 സലൂണിന്റെയും 1855 ലോക മേളയുടെയും കേന്ദ്രവസ്തുവായിരുന്നു. ഒരുപക്ഷേ വിഷയം തിരഞ്ഞെടുക്കുന്നതിനേക്കാൾ അദ്ദേഹത്തിന്റെ കഴിവുകളുമായി കൂടുതൽ ബന്ധപ്പെട്ടിരിക്കാം.
പുറംകണ്ണികൾ
വർഗ്ഗം:ഫ്ലെമിഷ് ചിത്രങ്ങൾ
ഗവൺമെന്റ്,മോഡൽ ഗേൾസ് എച്ച് എച്ച് എസ്സ് പട്ടം
ചരിത്രം
1865 ൽ ആശാന്റെ കീഴിൽ കുടിപ്പള്ളിക്കൂടമായി  ആരംഭിച്ച ഈ വിദ്യാലയം 1930 ൽ തിരുവിതാംകൂർ രാജഭരണത്തിൻ കീഴിൽ കുറുങ്ങാനൂർ എൽ പി എസ്‌ ആയി മാറി.1946 ൽ ഇത് യു പി എസ്‌ ആയി മാറി .1948 ൽ ഇംഗ്ലീഷ് പഠനം തുടങ്ങി.1950 മുതൽ പട്ടം ഗവണ്മെന്റ്  യു പി എസ് എന്ന പേരിൽ ഈ വിദ്യാലയം അറിയപ്പെടാൻ തുടങ്ങി .1975 ൽ കറ്റച്ചക്കോണം ഹൈസ്‌കൂൾ ആൺകുട്ടികളെ നിലനിർത്തി ,പെൺകുട്ടികളെ ഇവിടേയ്ക്ക് മാറ്റി ഇതിനെ ഗേൾസ്  എച് എസ് എന്ന സ്കൂൾ ആക്കി.തുടർന്ന് വായിക്കുക
ഭൗതികസൗകര്യങ്ങൾ
•	എല്ലാ ക്ലാസുകളിലും ആവശ്യത്തിനുള്ള ബഞ്ചുകളും ഡെസ്കുകളും.
•	എല്ലാ ക്ലാസുകളിലും ഓഡിയോ സ്പീക്കറുകൾ, ഫാനുകൾ, •	ഡിജിറ്റൽ ക്ലാസ്സ്റൂമുകൾ
•	എച്ച്.എസ്.എസ്, എച്ച്.എസ്, യു.പി വിഭാഗത്തിനു പ്രത്യേകം ലൈബ്രറികൾ.
•	ഐ.ടി ലാബുകൾ.
•	ശാസ്ത്രപോഷിണി-ശാസ്ത്ര ലാബ്.
•	സ്കൂൾ സൊസൈറ്റി.
•	ഇ-ടോയിലെറ്റ്.
•	വർക്ക്‌ എക്സ്പീരിയൻസ് റൂം
•	ഭിന്നശേഷിയുള്ള കുട്ടികൾക്ക് പ്രത്യേക പരിശീലന ക്ലാസ്സുകൾ.
പാഠ്യേതര പ്രവർത്തനങ്ങൾ
•	സ്കൗട്ട് & ഗൈഡ്സ്.
.      സ്റ്റുഡൻറ് പോലീസ്
.     ലിറ്റിൽ കൈറ്റ്സ്
•	വിദ്യാരംഗം കലാ സാഹിത്യ വേദി.
•	ക്ലബ്ബ് പ്രവർത്തനങ്ങൾ.
•	സീറോ-വേസ്റ്റ് മാനേജ്മെന്റ്.
•	റെഡ് ക്രോസ്സ്
•	റോഡ് സുരക്ഷ ക്ലബ്.
•	സ്പോർട്സ് &ഗെയിംസ്  ക്ലബ്
•	എയ്റോബിക്സ്
•	കരാട്ടേ
•	തായ്ക്കൊണ്ട പരിശീലനം
ബാർസ്റ്റോവ്
ഒരു മെട്രോപോളിറ്റൻ മേഖലയായ ഇൻലാൻറ് എമ്പയറിലേയ്ക്കുള്ള പ്രധാന ഗതാഗത കേന്ദ്രമാണ് ബാർസ്റ്റോവ്. അന്തർസംസ്ഥാനപാത 15, അന്തർസംസ്ഥാനപാത 40, കാലിഫോർണിയ സ്റ്റേറ്റ് റൂട്ട് 58, യു.എസ് റൂട്ട് 66 എന്നിവയുൾപ്പെടെയുള്ള പ്രധാന ഹൈവേകൾ നഗരത്തിൽ​ സന്ധിക്കുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
പരപ്പൻപൊയിൽ
കേരളത്തിലെ കോഴിക്കോട് ജില്ലയിലെ താമരശ്ശേരി ഗ്രാമപ‍ഞ്ചായത്തിലെ ഒരു പ്രദേശമാണ് പരപ്പൻപൊയിൽ. കോഴിക്കോട്-വയനാട്-മൈസൂർ റൂട്ടിലാണ് പരപ്പൻപൊയിൽ സ്ഥിതി ചെയ്യുന്നത്.കോഴിക്കോട് നിന്നും 28 Km ഉം താമരശ്ശേരിയിൽ നിന്നും 3.1 Km ഉം അകലെയാണ് ഈ പ്രദേശം സ്ഥിതി ചെയ്യുന്നത്.
പിൻകോഡ്:-673573
റോഡുകൾ
നാഷണൽ ഹൈവേ 766,വയനാട് റോഡ്,
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ഇലക്കട്ട
പശ്ചിമഘട്ടതദ്ദേശവാസിയായ ഒരു ചെറുമരമാണ് പായ്‌ക്കെട്ട് എന്നും അറിയപ്പെടുന്ന ഇലക്കട്ട. .8 മീറ്ററോളം ഉയരം വയ്ക്കും. 1000 മീറ്റർ വരെ ഉയരമുള്ള നിത്യഹരിതവനങ്ങളുടെ അടിക്കാടുകളായി കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎ വർഗ്ഗം:ഡയസ്പൈറോസ്
തുറമാങ്ങ
നന്നായി മൂപ്പെത്തിയ മാങ്ങ പ്രത്യേക തരം മസാല ചേർത്ത് ഉണക്കി സൂക്ഷിക്കുന്ന ഒരു വിഭവമാണ് തുറമാങ്ങ. വളരെ രുചിയുള്ള ഈ വിഭവം മലബാർ പ്രദേശങ്ങളിലാണ് വ്യാപകമായി ഉപയോഗിക്കുന്നത്. തുറമാങ്ങ രണ്ടു തരം ആണ് ഉള്ളത്. ഒന്ന്   വയനാട് രീതിയിലും മറ്റുള്ളത് മലബാർ രീതിയും. ഇതിൽ ഏറ്റവും രുചികരമായത് വയനാട് രീതിയിലുള്ളതാണ് ദീർഘകാലത്തെ ഉപയോഗത്തിനായി മാങ്ങ ഈ വിധം സംസ്കരിച്ച് സൂക്ഷിച്ച് വയ്ക്കാം. പുളിപ്പും ചവർപ്പും കൂടിയ ഒരു പ്രത്യേക രുചിയാണിതിന്. ഇത് എത്രക്കാലം സൂക്ഷിക്കുന്നുവോ അത്രയും രുചി കൂടുന്നു.
തയ്യാറാക്കുന്ന വിധം
മാങ്ങ മുഴുവനോടെ വൃത്തിയായി കഴുകുക. അതിനുശേഷം മാങ്ങ മുങ്ങുന്ന തരത്തിൽ വെള്ളം തിളപ്പിച്ച് 15 മിനിറ്റ് വേവിക്കുക. വെള്ളം ഊറ്റി തണുത്തശേഷം അണ്ടിയോടെ നീളത്തിൽ നെറുകെ പിളർത്തി ഒരു ദിവസം നല്ല വെയിലത്തുവെക്കുക. അതിനുശേഷം അൽപം മഞ്ഞൾപ്പൊടിയും നന്നായി ഉപ്പുംചേർത്ത് മൂന്നുദിവസം വീണ്ടും വെയിലത്തുവെക്കുക. വൈകീട്ട് പാത്രത്തിൽ എടുത്തുവെക്കണം. രാവിലെ ആകുമ്പോഴേക്കും മാങ്ങയിൽനിന്ന് നീരുവീഴും. ഈ നീര് മാങ്ങയിൽ പുരട്ടി ആറുദിവസം ഉണക്കുക. ഇതിൽ പൊടിച്ച ജീരകം, കടുക്, മുളകുപൊടി, ഉലുവ, കുരുമുളക് പൊടി പാകത്തിന് ഉപ്പും ചേർത്ത് മാങ്ങ പൊതിയുക. ഭരണിയുടെ അടപ്പിൽ വാഴയിലവെച്ച് മൂടിവെക്കുക. അറുപതു ദിവസം ഇങ്ങനെ സൂക്ഷിക്കണം.
കുറ്റ്യാടി സ്റ്റൈൽ
ഒത്ത മൂപ്പുള്ള കോമാങ്ങ വെള്ളത്തിലിട്ട് തിളപ്പിക്കുക. മഞ്ഞ നിറമായാൽ പുറത്തെടുത്ത് നെടുകെ കീറുക - (അണ്ടിയോടെ). അണ്ടിയുടെ ഉള്ളിലുള്ള മുളയും മറ്റും കളയുക. ശേഷം മൂന്ന് ദിവസം വെയിലത്തിട്ട് ഉണക്കുക. (വെയിലു കുറഞ്ഞാൽ പൂത്തുപോകാൻ സാധ്യതയുണ്ട്. ശേഷം എടുത്ത് ഉപ്പും മഞ്ഞളും ചേർത്ത് ഭരണിയിൽ ഭദ്രമായി അടച്ചു വെക്കുക. അപ്പോൾ അതിലെ വെള്ളമൊക്കെ ഇറ്റി പാകമാകും. പിന്നെ കുറച്ച് ദിവസം കഴിഞ്ഞ് അതെടുത്ത് പെരും ജീരകം, കുരുമുളക് പൊടി, ചുകന്ന മുളക്പൊടി, ഉലുവ, കടുക്, ഉപ്പ് എന്നിവയുടെ മിശ്രിതം പുരട്ടി വീണ്ടും ഭരണിയിൽ വെക്കുക. അങ്ങനെ പത്തറുപത് ദിവസം കഴിഞ്ഞാൽ തുറമാങ്ങ തയ്യാർ.
പുറത്തേയ്ക്കുള്ള കണ്ണികൾ
വർഗ്ഗം:കേരളത്തിലെ ഭക്ഷ്യവിഭവങ്ങൾ
ഇന്ദ്രൻസ് ജയൻ
മലയാളസിനിമയിലെ ഒരു വസ്ത്രാലങ്കാരകനാണ് ഇന്ദ്രൻസ് ജയൻ. വസ്ത്രാലങ്കാരത്തിനുള്ള 2009 - ലെ ദേശീയപുരസ്കാരം  ഇദ്ദേഹത്തിനാണ് ലഭിച്ചത്. കുട്ടിസ്രാങ്ക് എന്ന ചിത്രത്തിനാണ് അവാർഡ്. മമ്മൂട്ടിയായിരുന്നു ഈ ചിത്രത്തിലെ നായകകഥാപാത്രത്തെ അവതരിപ്പിച്ചത്. നമ്മ ഗ്രാമം എന്ന തമിഴ് ചിത്രത്തിന്റെ വസ്ത്രാലങ്കാരത്തിന് 2010-ലെ ദേശീയപുരസ്കാരവും ഇദ്ദേഹത്തിനു ലഭിച്ചു. വസ്ത്രാലങ്കാരകനും നടനുമായ ഇന്ദ്രൻസിനൊപ്പമാണ് ഇദ്ദേഹം വസ്ത്രാലങ്കാര രംഗത്ത് ആദ്യമായി പ്രവർത്തിച്ചത്. ഇന്ദ്രൻസ് ഇദ്ദേഹത്തിന്റെ അളിയനാണ്.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രവസ്ത്രാലങ്കാരകർ വർഗ്ഗം:മികച്ച വസ്ത്രാലങ്കാരകനുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:മികച്ച വസ്ത്രാലങ്കാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
മുണ്ടയോട്
കേരളത്തിലെ കണ്ണൂർ ജില്ലയിലെ ഒരു പ്രദേശമാണ് മുണ്ടയോട്.പ്രകൃതി സൗന്ദര്യം നിറഞ്ഞു നിൽക്കുന്ന പ്രദേശമാണിത്. പെരളശ്ശേരി പ‍ഞ്ചായത്തിലാണ് ഈ പ്രദേശം സ്ഥിതിചെയ്യുന്നത്.മുണ്ടയോട് എൽ പി സ്കൂളും ഏ കെ ജി നേഴ്സിംങ് കോളേജും ഇവിടെയുള്ള പ്രധാന സ്ഥാപനങ്ങളാണ്. ശ്രീ കൂടൻ ഗുരുനാഥൻ ക്ഷേത്രം ഇവിടെയുള്ള പ്രധാന ക്ഷേത്രമാണ്.ഗ്രന്ഥാലയവും ചെറിയ കാവുകളും ഇവിടെ കാണപ്പെടുന്നു.നെൽപ്പാടങ്ങളും ചെറിയ കുന്നുകളും തോടുകളും ഈ പ്രദേശത്തിന്റെ പ്രകൃതി സൗന്ദര്യത്തിന് മാറ്റേകുന്നു.
വിഭക്തവ്യക്തിത്വം
വിഭക്തവ്യക്തിത്വം (Dissociative identity disorder അഥവാ Multiple Personality Disorder or Split Personality) എന്നാൽ ഒരു വ്യക്തിയിൽ തന്നെ രണ്ടോ അതിലധികമോ വ്യത്യസ്ത വ്യക്തിത്വങ്ങൾ നിലനിൽക്കുന്ന ഒരു മാനസിക വൈകല്യമാണ്. ഈ തകരാറുളളവർക്ക് സാധാരണ ഓർമ്മപ്രശ്‌നങ്ങൾ കൂടാതെ, ഓർമ്മയിലെ വിടവുകൾ അനുഭവപ്പെടാറുണ്ട്. വ്യക്തിയുടെ പെരുമാറ്റത്തിൽ വിവിധ വ്യക്തിത്വാവസ്ഥകൾ വിട്ടുവിട്ട് കാണപ്പെടാം  ഈ തകരാറുളളവർക്ക്,  ആഘാതാനന്തര മനക്ലേശം(post-traumatic stress disorder), വ്യക്തിത്വ വൈകല്യങ്ങൾ (പ്രത്യേകിച്ച് അതിർരേഖ, അവഗണന ), വിഷാദം, ലഹരിവസ്തുക്കളുടെ ഉപയോഗം, പരിവർത്തന തകരാറുകൾ, ശാരീരികക്ലേശം, ഭക്ഷണ ക്രമക്കേടുകൾ, ചിന്താ, ഉറക്ക തകരാറുകൾ എന്നീ അവസ്ഥകൾ ഉണ്ടാകാറുണ്ട്. കൂടാതെ സ്വയം ദ്രോഹം, അപസ്മാരം മൂലമല്ലാത്ത ശരീരസ്തംഭനം,  ഓർമ്മക്കുറവുള്ള പിൻകാലസ്മൃതി, ഉത്കണ്ഠാ അസ്വസ്ഥതകൾ, ആത്മഹത്യ എന്നിവയും സാധാരണമാണ്.
കുട്ടിക്കാലത്തെ പീഢനം, ആഴത്തിലുളള മാനസികാഘാതങ്ങൾ എന്നിവയുമായി വിഭക്തവ്യക്തിത്വം ബന്ധപ്പെട്ടിരിക്കുന്നു. ഏകദേശം 90% കേസുകളിലും, കുട്ടിക്കാലത്തെ അവഗണനയുടെയോ ദുരുപയോഗത്തിന്റെയോ ചരിത്രമുണ്ട്, മറ്റ് ചില കേസുകൾ കുട്ടിക്കാലത്തെ ചികിത്സാഅനുഭവങ്ങളുമായി ബന്ധപ്പെട്ടിരിക്കുന്നു. ജനിതകവും ജീവശാസ്ത്രപരവുമായ ഘടകങ്ങളും ഒരു പങ്കു വഹിക്കുന്നുവെന്ന് വിശ്വസിക്കപ്പെടുന്നു.
ചികിത്സയിൽ സാധാരണയായി മാനസികപിന്തുണയും മാനസികചികിത്സയും ഉൾപ്പെടുന്നു. സ്ത്രീകളിൽ പുരുഷന്മാരേക്കാൾ ഈ പ്രശ്നം ആറിരട്ടി കൂടുതലാണ് കണ്ടെത്തിയിട്ടുളളത്. 20-ആം നൂറ്റാണ്ടിന്റെ അവസാന പകുതിയോടുകൂടി കേസുകളുടെ എണ്ണം ഗണ്യമായി വർദ്ധിച്ചിട്ടുണ്ട്.
നിർവചനങ്ങൾ
വിഭക്തവ്യക്തിത്വം ഉൾപ്പെടെയുള്ള വിയുക്തമാനസിക പ്രശ്നങ്ങൾക്ക്  അടിവരയിടുന്ന പൊതുവായി അംഗീകരിക്കപ്പെട്ട പദമാണ് വിയുക്തമാസികാവസ്ഥ.
ശ്രദ്ധതകരാറുകൾ മുതൽ ഓർമ്മയിലെ ഭംഗങ്ങൾ വരെയുളള വിവിധ അനുഭവങ്ങൾ വിയുക്തമനസിൻ്റെ പ്രത്യേകതകളാണ്.
കാരണങ്ങൾ
ഡിഐഡി ഉളളവർ കുട്ടിക്കാലത്ത് ശാരീരികമോ ലൈംഗികമോ ആയ ദുരുപയോഗം അനുഭവിച്ചതായി റിപ്പോർട്ട് ചെയ്യപ്പെട്ടിട്ടുണ്ട്. ഈ റിപ്പോർട്ടുകളുടെ കൃത്യത തർക്കവിഷയമാണ്. അമിത മാനസികസമ്മർദ്ദം, ഗുരുതരമായ അസുഖം അല്ലെങ്കിൽ കുട്ടിക്കാലത്തെ മറ്റ് ആഘാതകരമായ സംഭവങ്ങൾ എന്നിവയും ഡിഐഡി യുടെ കാരണങ്ങളായി റിപ്പോർട്ട് ചെയ്യപ്പെട്ടിട്ടുണ്ട്. കുട്ടിക്കാലത്തെ കഠിനമായ ലൈംഗികമോ ശാരീരികമോ മാനസികമോ ആയ ആഘാതം രോഗവികാസത്തിന് കാരണമായതായി വിശദീകരിക്കപ്പെട്ടിട്ടുണ്ട്; മാനസികാഘാതം ഉണ്ടാക്കിയ ഹാനികരമായ സംഭവങ്ങളുടെ ഓർമ്മ ബോധമനസ്സിൽ നിന്നും മാറി, വ്യത്യസ്തമായ ഓർമ്മകളും വികാരങ്ങളും പെരുമാറ്റങ്ങളുമുളള ഇതര വ്യക്തിത്വങ്ങൾ അയാളിൽ രൂപപ്പെടുന്നു. തീവ്രമായ സമ്മർദ്ദമോ ബന്ധങ്ങളിലുണ്ടാകുന്ന വിള്ളലുകളോ ആണ് വിഭക്തവ്യക്തിത്വത്തിന് കാരണം. മുതിർന്നവരിൽ ആഘാതാനന്തരമാനസികസംഘർഷം വിഭക്തവ്യക്തിത്വത്തിലേയ്ക്ക നയിക്കുമ്പോൾ, കുട്ടികളിൽ അവർ വിവിധ സംഭവങ്ങളെ നേരിടാൻ ഉപയോഗിക്കുന്ന  ഭാവനകളാകാം വിഭക്തവ്യക്തിത്വത്തിലേയ്ക്ക് അവരെ നയിക്കുന്നത്. കുട്ടിക്കാലത്തെ ദുരുപയോഗം, ബന്ധങ്ങളിലെ വിള്ളൽ, സാമൂഹിക പിന്തുണയില്ലായ്മ എന്നിവയാണ് ഡിഐഡിയുടെ മുഖ്യകാരണങ്ങൾ.
രോഗനിർണയം
ആദ്യത്തെ വ്യക്തിത്വവ്യതിയാനത്തിൻ്റെ ശരാശരി പ്രായം മൂന്ന് വയസ്സാണെങ്കിലും കുട്ടികളിൽ ഡിഐഡി വളരെ അപൂർവമായി മാത്രമേ കണ്ടെത്തിയിട്ടുളളു. ഒരു വ്യക്തിക്ക് ഓർമ്മഭ്രംശം സംഭവിക്കുകയും രണ്ടോ അതിലധികമോ വ്യത്യസ്തമായ വ്യക്തിത്വ അവസ്ഥകൾ അയാളെ നിയന്ത്രിക്കുന്നതായും കണ്ടെത്തിയാൽ മാത്രമേ അയാൾക്ക് വിഭക്തവ്യക്തിത്വം ഉണ്ടെന്ന് വിധിക്കാനാകൂ. മദ്യം, മയക്കുമരുന്ന് അല്ലെങ്കിൽ മരുന്നുകൾ എന്നിവ മൂലമുണ്ടാകുന്ന ഓർമ്മഭ്രംശങ്ങൾ  ഇതിൽപെടില്ല. ക്ലിനിക്കൽ മൂല്യനിർണ്ണയം, കുടുംബാംഗങ്ങളുമായും സുഹൃത്തുക്കളുമായും ഉള്ള അഭിമുഖങ്ങൾ, മറ്റ് അനുബന്ധ സാമഗ്രികളുടെ പരിഗണന എന്നിവയിലൂടെ ഒരു സൈക്യാട്രിസ്റ്റ് അല്ലെങ്കിൽ സൈക്കോളജിസ്റ്റ് ആണ് രോഗനിർണയം നടത്തുന്നത്. പ്രത്യേകം രൂപകൽപ്പന ചെയ്ത അഭിമുഖങ്ങളും ( SCID-D പോലുള്ളവ) വ്യക്തിത്വ വിലയിരുത്തൽ ഉപകരണങ്ങളും ഇതിനായി ഉപയോഗിച്ചേക്കാം. രോഗലക്ഷണങ്ങളിൽ ഭൂരിഭാഗവും സ്വയം റിപ്പോർട്ടിനെ ആശ്രയിച്ചുള്ളതും പ്രത്യക്ഷത്തിൽ കാണപ്പെടുന്നയും നിരീക്ഷിക്കാൻ കഴിയാത്തതുമായതിനാൽ, രോഗനിർണയം ഒരു പരിധിവരെ ധാരണാസ്പദമാണ്.
ചികിത്സ
അവബോധപെരുമാറ്റ ചികിസ്ത (CBT), ഉൾക്കാഴ്ച അധിഷ്ടിത ചികിത്സ, വൈരുധ്യാത്മക പെരുമാറ്റ ചികിത്സ (DBT), ഹിപ്നോചികിത്സ, ഐ മൂവ്‌മെന്റ് ഡിസെൻസിറ്റൈസേഷൻ ആൻഡ് റീപ്രോസസിംഗ് (EMDR) എന്നിവ ഉൾപ്പെടെയുള്ള മാനസികചികിത്സാ സങ്കേതങ്ങളുടെ മിശ്രിതമാണ് സാധാരണ ചികിത്സാ രീതികളിൽ ഉൾപ്പെടുന്നത്. .
റെഡ്‌വുഡ് ദേശീയോദ്യാനം
അമേരിക്കൻ ഐക്യനാടുകളിലെ വടക്കൻ കാലിഫോർണിയാ തീരങ്ങളിലായി വ്യാപിച്ചിരിക്കുന്ന വനപ്രദേശമാണ് റെഡ്‌വുഡ് ദേശീയ, സംസ്ഥാന ഉദ്യാനങ്ങൾ (ഇംഗ്ലീഷ്: Redwood National and State Parks). 1968-ലാണ് ഇത് സ്ഥാപിതമായത്. RNSP എന്ന ചുരുക്കപേരിലും ഈ ദേശീയോദ്യാനം അറിയപ്പെടുന്നു. കാലിഫോർണിയയിലെ ഡെൽ നോർട്ടെ കടൽ തീരം, പ്രയറി ക്രീൿ റെഡ്‌വുഡ് സംസ്ഥാന ഉദ്യാനം, ജെദേദിയാ സ്മിത് റെഡ്‌വുഡ് സംസ്ഥാന ഉദ്യാനം തുടങ്ങിയവ RNSPയുടെ ഭാഗമാണ്. 133,000 ഏക്കറോളമാണ് (540 km2) ഈ വനപ്രദേശങ്ങളുടെ ആകെ വിസ്തൃതി.
സെക്വോയ സെമ്പർ വിരൻസ് എന്ന ശാസ്ത്രീയ നാമമുള്ള കോസ്റ്റ് കോസ്റ്റ് റെഡ്‌വുഡിന്റെ ഒരു പ്രധാന സംരക്ഷണകേന്ദ്രം കൂടിയാണ് അമേരിക്കയിലെ ഈ ദേശീയോദ്യാനം. ലോകത്തിലെ ഏറ്റവും ഉയരമുള്ളതും വലുതുമായ വൃക്ഷങ്ങളാണ് ഇവ. റെഡ്‌വുഡ് മരങ്ങളെ കൂടതെ തദ്ദേശീയമായ സസ്യജന്തുജാലങ്ങളേയും ഇവിടെ സംരക്ഷിക്കപ്പെടുന്നു. 60 കിലോമീറ്റർ നീളമുള്ള കടൽത്തീരം, അരുവികളുടേയും നദികളുടേയും ഒരു വലിയ ശൃംഖല, prairie പുൽമേടുകൾ എന്നിവയും ഈ ഉദ്യാനത്തിന്റെ ഭാഗമാണ്.
കാലാവസ്ഥ
RNSP യിലെ കാലാവസ്ഥ ശാന്തസമുദ്രത്തെ ആശ്രയിച്ചിരിക്കുന്നു. 4 മുതൽ 15 °C വരെയാണ് കടത്തീര പ്രദേശങ്ങളിലെ അന്തരീക്ഷ ഊഷ്മാവ്. കടൽത്തീര പ്രദേശങ്ങളിൽ നിന്നും 1മുതൽ 3 കിലോമീറ്ററുകൾ മാറിയാണ് കോസ്റ്റൽ റെഡ് വുഡുകൾ കാണപ്പെടുന്നത്. ദേശീയോദ്യാനത്തിലെ കാലാവസ്ഥയും അന്തരീക്ഷസ്ഥിതിയും നിർണ്ണയിക്കുന്നതിൽ ഈ മഹാ വൃക്ഷങ്ങളും സുപ്രധാന പങ്കുവഹിക്കുന്നു. 64 മുതൽ 310 വരെയാണ് ഇവിടെ ലഭിക്കുന്ന വാർഷിക വർഷപാതം.
സസ്യജാലം
ഒരുകാലത്ത് ഈ റെഡ്‌വുഡ് വനങ്ങൾ 20 ലക്ഷം ഏക്കർ വിസ്തൃതിയിൽ വടക്കൻ കാലിഫോർണിയ കടൽത്തീരം വരെ വ്യാപിച്ചിരുന്നു എന്നാണ് പറയപ്പെടുന്നത്.
ജന്തുജാലം
നിരവധി അപൂർവ്വ ജന്തുജനുസിക്കളെ ഈ ഉദ്യാനത്തിൽ സംരക്ഷിക്കുന്നു. പസഫിൿ കടൽതീരങ്ങൾ, പുൽമേടുകൾ, ജലാശയങ്ങൾ, ഘോരവനങ്ങൾ എന്നിങ്ങനെ വൈവിധ്യമാർന്ന ആവാസ വ്യവസ്ഥകൾ റെഡ് വുഡ് നാഷണൽ പാർക്കിലുണ്ട്. പസഫിൿ തീരങ്ങളിൽ അധിവസിക്കുന്ന വംശനാശഭീഷണിയുള്ള രണ്ട് ജീവികളാണ് ടൈഡ് വാട്ടർ ഗോബി എന്നയിനം മത്സ്യവും ബ്രൗൺ പെലിക്കണും. ജലാശയങ്ങളോട് ചേർന്ന പ്രദേശങ്ങളിൽ കൂടുക്കൂട്ടുന്ന വെള്ളത്തലയൻ കടൽപ്പരുന്തും ഈ പ്രദേശത്ത് കാണുന്ന ഒരു പ്രധാന ജീവിയാണ്.
40-ലധികം സസ്തനികളേയും ഇവിടെ കണ്ഡെത്തിയിട്ടുണ്ട്. അമേരിക്കൻ കരിങ്കരടി, ബീവർ, കയോട്ടി, എൽക്, ബോബ് ക്യാറ്റ് എന്ന കാട്ടുപൂച്ച, റിവർ ഓട്ടർ, പൂമ തുടങ്ങിയ ജീവികൾ അതില്പ്പെടും. കാലിഫോർണിയൻ കടൽസിംഹം, സ്റ്റെല്ലെർ കടൽ സിംഹം, ഹാർബർ സീലുകൾ തുടങ്ങിയവ സമുദ്രത്തീരത്തോടടുത്ത് കണ്ടുവരുന്ന സസ്തനികളാണ്. ഡൊൾഫിനുകളേയും പസഫിൿ ചാര തിമിംഗിലത്തെയും സമുദ്രത്തിൽ ഇടയ്ക്കിടെ കാണാറുണ്ട്
അവലംബം
വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
നിഴൽയുദ്ധം
പുറംകണ്ണികൾ
വർഗ്ഗം:ബേബി സംവിധാനം ചെയ്ത ചലച്ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:കെ ബി ദയാളൻ ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:പാപ്പനംകോട് ലക്ഷ്മണന്റെ ഗാനങ്ങൾ വർഗ്ഗം:തിരുപ്പതി ചെട്ടിയാർ നിർമ്മിച്ച ചലച്ചിത്രങ്ങൾ
വലിയ കൂനമ്പായിക്കുളം ശ്രീ ഭദ്രകാളി ക്ഷേത്രം
തച്ചുശാസ്ത്രവിധി പ്രകാരം കൃഷ്ണശിലയിൽ പണിതീർത്തതും മേൽക്കൂര ഇല്ലാത്തതുമായ ശ്രീകോവിലാണ് ഇവിടെയുള്ളത്. വടക്കുദിശയെ അഭിമുഖീകരിക്കുന്ന ഈ ശ്രീകോവിലിലാണ് ക്ഷേത്രത്തിലെ പ്രധാന ആരാധനാമൂർത്തിയായ ശ്രീ ഭദ്രകാളിയെ പ്രതിഷ്ഠിച്ചിരിക്കുന്നത്. ഉപദേവതകളായ ഗണപതി, വീരഭദ്രൻ, ബ്രഹ്മരക്ഷസ്സ്, യോഗീശ്വരൻ, കണ്ഠാകർണൻ, യക്ഷി, നാഗരാജാവ്, നാഗയക്ഷി എന്നിവരെയും ഇവിടെ ആരാധിക്കുന്നു. ഇവിടുത്തെ നാഗരാജാവും നാഗയക്ഷിയും രാഹുദോഷങ്ങൾ, മംഗല്യദോഷങ്ങൾ എന്നിങ്ങനെയുള്ള ദോഷങ്ങൾ ഇല്ലാതാക്കുമെന്ന് വിശ്വാസമുണ്ട്.
ക്ഷേത്രത്തിനു സമീപം ആറാട്ടുകുളവും ആൽമരങ്ങളും പനകളും വിദ്യാലയങ്ങളും ഗുരുമന്ദിരവുമെല്ലാമുണ്ട്. ഈ ക്ഷേത്രവും കൊടുങ്ങല്ലൂരിലെ ശ്രീ കുരുംബ ഭഗവതി ക്ഷേത്രവും കോഴിക്കോട്ടെ പിഷാരിക്കാവും ഏതാണ്ട് ഒരേ കാലത്താണ് പണികഴിക്കപ്പെട്ടത്. കേരളത്തിന്റെ സാംസ്കാരിക ചരിത്രത്തിൽ ഈ മൂന്ന് ക്ഷേത്രങ്ങൾക്കും പ്രധാന സ്ഥാനമാണുള്ളത്. ഈ മൂന്ന് ക്ഷേത്രങ്ങളും തുല്യ അകലത്തിൽ സ്ഥിതി ചെയ്യുന്നു. ഇവയ്ക്ക് കടലുമായുള്ള അകലവും തുല്യം തന്നെ. കൊടുങ്ങല്ലൂരമ്മ തന്നെയാണ് കൂനമ്പായിക്കുളത്തും കുടികൊള്ളുന്നത് എന്നാണ് വിശ്വാസം.
വലിയ കൂനമ്പായിക്കുളം ക്ഷേത്രത്തിലെ പ്രധാന പൂജയാണ് കാര്യസിദ്ധി പൂജ. സമൂഹ പ്രാർഥനയോടുകൂടി നടത്തപ്പെടുന്ന ഈ പൂജയുടെ പേരിലാണ് ക്ഷേത്രത്തിന് പ്രസിദ്ധി. എല്ലാ ചൊവ്വാഴ്ചകളിലുമാണ് ഈ പൂജ നടത്തുന്നത്. തുടർച്ചയായി 21 ആഴ്ച കാര്യസിദ്ധിപൂജ നടത്തിയാൽ മനസ്സിലെ ആഗ്രഹം സാധിക്കുമെന്നാണ് ഇവിടുത്തെ വിശ്വാസം. കാര്യസിദ്ധീ പൂജയ്ക്കായി സമീപ ജില്ലകളിൽ നിന്നുവരെ നിരവധി ഭക്തർ ഇവിടെയെത്തുന്നുണ്ട്. എല്ലാവർഷവും കുംഭമാസത്തിലെ ഭരണി നാളിൽ ക്ഷേത്രത്തിലെ ഉത്സവം നടത്തുന്നു.
പദോൽപത്തി
ഡച്ചുകാരുടെ ആക്രമണത്തിനു ശേഷം നിർമ്മിക്കപ്പെട്ട കാവിനു മുമ്പിൽ വിശാലമായ ഒരു കുളമുണ്ടായിരുന്നു. കൂരമ്പ എന്നും അറിയപ്പെട്ടിരുന്ന ഭദ്രകാളിയുടെ ഈ കാവ് അങ്ങനെ 'കൂരമ്പക്കാവ്കുളം' എന്ന് വിളിക്കപ്പെട്ടു.കാലാന്തരത്തിൽ 'കൂരമ്പക്കാവ് കുളം' എന്നത് 'കൂനമ്പക്കാവ് കുളം' എന്നും പിന്നീട് 'കൂനമ്പായിക്കുളം' ആയി മാറി എന്നും കരുതുന്നു.
കൂനമ്പായിക്കുളവും കൊല്ലവർഷവും
കൊല്ലത്തിൻറെ ചരിത്രമുറങ്ങുന്ന മണ്ണാണിത്. എ.ഡി.825-ലാണ് കൊല്ലവർഷം ആരംഭിച്ചത്. അക്കാലത്ത് കൊല്ലം നഗരത്തിന് അടിക്കടി ഉണ്ടാകുമായിരുന്ന ആക്രമണങ്ങളും പ്രകൃതിക്ഷോഭങ്ങളും പരിഹരിക്കുന്നതിനായി ചേരരാജാവായിരുന്ന കുലശേഖരരാജാവിൻറെ സാന്നിദ്ധ്യത്തിൽ ചൈനയിലെയും ലങ്കയിലെയും ഭരണകൂടപ്രതിനിധികളെയും രാജാക്കൻമാരെയും പങ്കെുപ്പിച്ച് ഒരു മഹാജ്യോതിഷ സമ്മേളനം കൊല്ലത്തു പനങ്കാവിൽ (കൂനമ്പായിക്കുളത്ത്) വച്ച് നടന്നു. ആ സമ്മേളനത്തിൽ വച്ച്, ദേവീകോപത്തിനു പരിഹാരമായി പനങ്കാവിനു സമീപം ഒരു ശിവക്ഷേത്രം നിർമ്മിക്കുവാൻ തീരുമാനമായി.(ഈ ക്ഷേത്രം അയത്തിൽ ശ്രീ ഇണ്ടിളയപ്പൻ ശങ്കരനാരായണ സ്വാമി ക്ഷേത്രം ആണെന്നു കരുതുന്നു) അങ്ങനെ ക്ഷേത്രനിർമ്മാണം തുടങ്ങിയ എ.ഡി.825 ചൈത്രമാസം ഒന്നാം തീയതിയിൽ ഒരു പുതുവർഷം ആരംഭിക്കുവാനും തീരുമാനിച്ചു.അങ്ങനെ കൊല്ലം പട്ടണത്തിൽ തുടങ്ങിയ പുതുവർഷം കൊല്ലവർഷമായി.എല്ലാവർഷവും മേടം ഒന്നാം തീയതി സൂര്യൻ പനങ്കാവിനു നേർമുകളിൽ 90° കോണളവിൽ എത്തുന്നത് ഇതു ശരിവയ്ക്കുന്നു.
ക്ഷേത്ര ഐതിഹ്യം
ചിലപ്പതികാരം കഥയുമായി സാദൃശ്യമുള്ള ഐതിഹ്യം. ശ്രീ ഭദ്രകാളി ദാരികനിഗ്രഹത്തിനു ശേഷം ശിവൻറെ താൽപര്യത്തിൽ ഒരു പെൺകുഞ്ഞായി ജന്മമെടുത്തു. ആ കുട്ടിയെ വളർത്തിയത് തെക്കൻ കൊല്ലത്തെ നാരായണർ ആയിരുന്നു. ദേവിയുടെ സാന്നിദ്ധ്യം കൊല്ലത്തിൻറെ സമ്പത്തും ഐശ്വര്യവും വർദ്ധിച്ചു. വടക്കൻ കൊല്ലത്തെ (കോഴിക്കോട്) പാലകൻ ദേവിയെ വിവാഹം ചെയ്തു. വ്യാപാരത്തിനായി പാലകൻ പാണ്ഡ്യൻ നാട്ടിലെത്തി. അവിടെ പാണ്ഡ്യരാജാവ് തൻറെ ഭാര്യയുടെ ചിലമ്പ് പാലകൻ മോഷ്ടിച്ചുവെന്ന് വരുത്തിത്തീർത്തു.അങ്ങനെ മോഷണക്കുറ്റം ചുമത്തി നിരപരാധിയായ പാലകനെ വധിച്ചു. തന്റെ ഭർത്താവിനെ കൊന്നതിന് പ്രതികാരമായി ദേവി രാജാവിനെയും രാജ്യത്തെയും നശിപ്പിക്കുന്നു. തുടർന്നുണ്ടായ ഭക്തിനിർഭരമായ സംഭവങ്ങൾക്കു ശേഷം അവസാനം കൊടുങ്ങല്ലൂരിൽ കുടിയിരുന്ന് ദേവിയുടെ അവതാരം പൂർത്തിയാക്കി. ഭക്തനും രാജസേവകനുമായ ഒരു കാരണവർ കൊടുങ്ങല്ലൂർ ഭഗവതി ക്ഷേത്രത്തിൽ പോയി ഭജനമിരുന്ന് ദേവിയെ പ്രത്യക്ഷപ്പെടുത്തി ആനയിച്ച് മണ്ണുകൂട്ടി പീഠമുണ്ടാക്കി പച്ചക്കൊട്ടിൽ കെട്ടി അതിൽ കൊടുങ്ങല്ലൂർ ഭദ്രകാളിയെ കുടിയിരുത്തി ആദരിച്ചു. അതിനാൽ ആണ്ടുകാലങ്ങളിൽ ദേവിയെ ആനയിച്ച് കൊണ്ടുവന്ന് പച്ചക്കൊട്ടിൽ കെട്ടി തോറ്റം പാട്ടും വട്ടിപ്പടുക്കയും നൽകി കുരുതിപൂജയും നടത്തി വരുന്നു. അങ്ങനെ കൊടുങ്ങല്ലൂരമ്മയുടെ ചൈതന്യം കുടികൊളളുന്ന കൂനമ്പായിക്കുളം ക്ഷേത്രം വിശാലമായ മണൽപ്പരപ്പിൽ നാടിന് ഐശ്വര്യവും ശാന്തിയും നൽകി നിലകൊള്ളുന്നുവെന്നാണ് വിശ്വാസം.
2017-ലെ പുനഃപ്രതിഷ്ഠ
ഇവിടെയുണ്ടായിരുന്ന കൂരമ്പക്കാവ് പലതവണ പുതുക്കിപ്പണിഞ്ഞാണ് ഇന്നത്തെ വലിയ കൂനമ്പായിക്കുളം ക്ഷേത്രമായി മാറിയത്. ഏറ്റവുമൊടുവിൽ 2017 ഫെബ്രുവരി 9-ന് ക്ഷേത്രത്തിലെ പുനഃപ്രതിഷ്ഠയും പുതിയ ശ്രീകോവിലിന്റെ സമർപ്പണവും നടന്നു.
ശ്രീകോവിൽ
പരമ്പരാഗത ക്ഷേത്ര നിർമ്മാണ രീതിയിൽ പൂർണ്ണമായും കൃഷ്ണശിലയിലും (കരിങ്കല്ല്) തേക്കിൻ തടിയിലുമാണ് ശ്രീകോവിൽ നിർമ്മിച്ചിരിക്കുന്നത്. വാസ്തുശാസ്ത്രജ്ഞൻ മൂവാറ്റുപുഴ ശിവന്റെയും ശിൽപി കാവനാട് രഘുവിന്റെയും നേതൃത്വത്തിലാണ് ശ്രീകോവിലിന്റെ നിർമ്മാണം പുർത്തിയായത്. 12 മുഖങ്ങളിൽ ദാരുശിൽപഭംഗിയോടു കൂടി നാലുകെട്ട് മാതൃകയിൽ ചെമ്പോല മേഞ്ഞ ശ്രീകോവിലാണ് ഇവിടുത്തേത്. ഈ ശ്രീകോവിലിനുള്ളിൽ ഭദ്രകാളിയുടെ പഞ്ചലോഹ വിഗ്രഹം പ്രതിഷ്ഠിച്ചിട്ടുണ്ട്. ശ്രീകോവിലിനു മുമ്പിൽ ചിത്രപ്പണികൾ കൊണ്ട് അലങ്കരിച്ച ഒരു നമസ്കാര മണ്ഡപമുണ്ട്.
ഉത്സവാഘോഷങ്ങൾ
കൂനമ്പായിക്കുളം ക്ഷേത്രത്തിൽ ആറാട്ടു മഹോത്സവം കുംഭംമാസത്തിലെ ഭരണി നാളിലാണ്.ഭരണിക്ക് പത്ത് നാൾ മുമ്പെ കൊടിയേറി തോറ്റം പാട്ട് നടത്തുന്നു.പറയ്ക്കെഴുന്നള്ളത്ത്,പള്ളിവേട്ട എന്നിവയുമുണ്ട്. കൊടിയേറിയശേഷം ആദ്യ വെള്ളിയാഴ്ച പുതുമണ്കലങ്ങളിൽ ഭക്തർ സമർപ്പിക്കുന്ന ചന്ദ്രപ്പൊങ്കലും പ്രധാന ചടങ്ങാണ്. ഉത്സവകാലത്ത് സമർപ്പിക്കുന്ന വട്ടിപ്പടുക്ക ദേവിക്ക് ഇഷ്ടവഴിപാടാണ്.
പ്രധാന പൂജകൾ
ക്ഷേത്രത്തിലെ ഒരു പ്രധാന പൂജയാണ് എല്ലാ ചൊവ്വാഴ്ചയും രാവിലെ 9.30നു നടക്കുന്ന കാര്യസിദ്ധി പൂജ. തുടർച്ചയായി ഇരുപത്തിയൊന്നാഴ്ച വ്രതശുദ്ധിയോടെ പൂജ നടത്തിയാൽ ഏതാഗ്രഹവും സാധിക്കുമെന്നാണ് വിശ്വാസം. ഭക്തർക്ക് സ്വന്തമായി ചെയ്യാവുന്ന രീതിയിലാണ് കാര്യസിദ്ധി പൂജ ക്രമീകരിച്ചിരിക്കുന്നത്. സമൂഹ പ്രാർഥന ഇതിന്റെ ഭാഗമാണ്. തൂശനിലയിൽ വേപ്പിലയും പൂവും കർപ്പൂരവും ഒറ്റ രൂപാ നാണയവും വച്ചു ഗണപതി സ്തുതിയോടെ പൂജ ആരംഭിക്കുന്നു. തുടർന്നു ബ്രഹ്മാവിഷ്ണുമഹേശ്വരന്മാരെ സ്തുതിച്ചതിന് ശേഷം ലളിതാ സഹസ്രനാമം, മഹാലക്ഷ്മി അഷ്ടകം, മഹാലക്ഷ്മി സ്തവം, കൂനമ്പായിക്കുളത്തമ്മയുടെ സ്തുതിഗീതങ്ങൾ തുടങ്ങിയ ദേവി സ്തുതികൾ ജപിച്ചു 'സർവ മംഗള മാംഗല്യേ' എന്ന ദേവി മാഹാത്മ്യത്തിലെ മംഗളജപത്തോടെ നമസ്കരിച്ചു അവസാനിക്കുന്നു. കാര്യസിദ്ധി പൂജയ്ക്ക് ശേഷം കുങ്കുമാഭിഷേകവും നാണയ പ്രസാദ വിതരണവും അന്നദാനവും ഉണ്ടാകാറുണ്ട്. .
പുറം കണ്ണികൾ
വർഗ്ഗം:കൊല്ലം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ വർഗ്ഗം:കേരളത്തിലെ ഭദ്രകാളിക്ഷേത്രങ്ങൾ
ചെങ്കൽപട്ടു മെഡിക്കൽ കോളേജ്
ചെന്നൈയിൽ നിന്ന് 54 കിലോമീറ്റർ തെക്ക് പടിഞ്ഞാറായി തമിഴ്‌നാട്ടിലെ ചെംഗൽപട്ടുവിലുള്ള ഒരു വിദ്യാഭ്യാസ സ്ഥാപനമാണ് ചെങ്കൽപട്ടു മെഡിക്കൽ കോളേജ് ഗവൺമെന്റ് മെഡിക്കൽ കോളേജ്. ഈ മെഡിക്കൽ കോളേജ് തമിഴ്‌നാട്ടിലെ സർക്കാർ മെഡിക്കൽ കോളേജുകളിൽ അഞ്ചാം സ്ഥാനത്താണ്.
ചരിത്രം
1965 ന് മുമ്പ് ഇത് ജില്ലാ ആസ്ഥാന ആശുപത്രിയായിരുന്നു. ക്ലിനിക്കൽ പരിശീലനത്തിനായി 250 കിടക്കകളുള്ള ഒരു അദ്ധ്യാപന സ്ഥാപനമായി 1965 ൽ തമിഴ്‌നാട് സർക്കാർ ഈ ജില്ലാ ആസ്ഥാന ആശുപത്രിയെ നവീകരിച്ചു. അന്നത്തെ ചെങ്കൽപട്ടു മുനിസിപ്പാലിറ്റി ചെയർമാനായിരുന്ന വേദചലം മുതലിയാർ ഈ സ്ഥാപനത്തിന് വിശാലമായ സ്ഥലം നൽകി. തുടക്കത്തിൽ, ഈ സ്ഥാപനത്തിന് 50 വിദ്യാർത്ഥികളുടെ വാർഷിക പ്രവേശനം ഉണ്ടായിരുന്നത് 2012 വരെ സ്ഥാപനം നിലനിർത്തിയിരുന്നു. 2012-13 അധ്യയന വർഷം മുതൽ 100 ​​വിദ്യാർത്ഥികളെ പ്രവേശിപ്പിച്ചു. 50 വർഷം പഴക്കമുള്ള ഈ സ്ഥാപനം തമിഴ്‌നാട്ടിൽ ആരംഭിച്ച ആറാമത്തെ സ്ഥാപനമായിരുന്നു. കോളേജ് തുടക്കത്തിൽ പരിശീലനം നേടിയ ഡി.എം. & എസ് വിദ്യാർത്ഥികൾ കിൽ‌പോക്ക് മെഡിക്കൽ കോളേജിൽ നിന്ന് കണ്ടൻ‌സ്ഡ് എം‌ബി‌ബി‌എസ് കോഴ്‌സ് പാസായി. പെൺകുട്ടികളെ ആദ്യമായി പ്രവേശിപ്പിച്ചത് 1970 ലാണ്. കോളേജിലെ M.B.B.S. ബിരുദധാരികളുടെ ആദ്യ ബാച്ച് 1972 ൽ പുറത്തിറങ്ങി. വൈദ്യശാസ്ത്രം, ശസ്ത്രക്രിയ, പ്രസവചികിത്സ, ഗൈനക്കോളജി, പീഡിയാട്രിക്സ്, ഓർത്തോപെഡിക്സ്, ഒഫ്താൽമോളജി, ഒട്ടോളറിംഗോളജി, സൈക്യാട്രി, ചെസ്റ്റ് ക്ലിനിക് എന്നിവ ഉൾപ്പെടുന്ന അടിസ്ഥാന വകുപ്പുകളുമായി ആശുപത്രി ആരംഭിച്ചു. ദിവസങ്ങൾ കഴിയുന്തോറും മറ്റ് വകുപ്പുകൾ ഓരോന്നായി പ്രവർത്തിക്കാൻ തുടങ്ങിയ ആശുപത്രിയെ മൾട്ടി സ്‌പെഷ്യാലിറ്റി സമീപനമുള്ള ഒരു ത്രിതീയ പരിചരണ കേന്ദ്രമാക്കി മാറ്റി. ന്യൂറോളജി, കാർഡിയോളജി, നെഫ്രോളജി, പീഡിയാട്രിക് സർജറി, പ്ലാസ്റ്റിക് സർജറി, യൂറോളജി, ന്യൂറോ സർജറി, തുടങ്ങിയവയാണ് ഇപ്പോൾ പ്രവർത്തിക്കുന്ന സ്പെഷൽറ്റികൾ.
പുറംകണ്ണികൾ
വർഗ്ഗം:തമിഴ്നാട്ടിലെ മെഡിക്കൽ കോളേജുകൾ
നടുവട്ടം (ബേപ്പൂർ)
കേരളത്തിലെ കോഴിക്കോട് ജില്ലയിലെ കോഴിക്കോട് കോർപ്പറേഷൻ പരിധിയിൽ ഉൾപ്പെടുന്ന പ്രദേശമാണ്. കോഴിക്കോട് നിന്ന് 9.7കിലോമീറ്ററും തുറമുഖ നഗരമായ ബേപ്പൂരിൽ നിന്ന് 1.5കിലോമീറ്ററും അകലെ സ്ഥിതിചെയ്യുന്നു.
ചേനോത്ത് ഗവൺമെന്റ് യുപി സ്കൂൾ, ഗവൺമെന്റ് പ്രാഥമികാരോഗ്യ കേന്ദ്രം ,സ്റ്റേറ്റ് ബാങ്ക് ഓഫ് ഇന്ത്യ എന്നീ സർക്കാർ സ്ഥാപനങ്ങൾ സമീപപ്രദേശങ്ങളിലായി നിലകൊള്ളുന്നു. വെള്ളായിക്കോട് ഭഗവതി ക്ഷേത്രം, പള്ളത്തിൽ ഭഗവതി ക്ഷേത്രം എന്നിവ പ്രധാന ആരാധനാലയങ്ങളാണ്.
വർഗ്ഗം:കോഴിക്കോട് ജില്ലയിലെ സ്ഥലങ്ങൾ
പൊയിലൂർ
കണ്ണൂർ ജില്ലയിലെ കൂത്തുപറമ്പ് ബ്ലോക്കിലെ തൃപ്പങ്ങോട്ടൂർ ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണു് പൊയിലൂർ. പൊയിലുകൾ അഥവാ മൺതിട്ടകളാൽ സമൃദ്ധമായ ഭൂമി എന്ന നിലയിലാണ് 'പൊയിലുകളുടെ ഊര് ' അഥവാ പൊയിലൂർ എന്ന് നാമം ഈ പ്രദേശത്തിന് വന്നു ചേർന്നത്. പൊയിലൂർ,
ഭൂമിശാസ്ത്രം
വടക്ക്-കിഴക്ക് നരിക്കോട് മലയും, തെക്ക് പൊയിലുകളും, പടിഞ്ഞാറ് സമതലങ്ങളും അതിരിടുന്ന പ്രകൃതിയോട് ഇണങ്ങി നിൽക്കുന്ന ഒരു ഭൂപ്രദേശമാണിത്. തിരുത്തിത്തോട് മുതൽ കായലോട് പുഴ വരെ ജീവരക്തം നൽകി പോഷിപ്പിക്കുന്ന വയലുകളും കാവുകാളും നിറഞ്ഞ ഒരു ഭൂമിക. ചരിത്രത്തിൻ്റെ അകനടത്തങ്ങൾ ഏറെയൊന്നും രേഖപ്പെടുത്താത്ത ഇവിടം ഐതിഹ്യങ്ങളിലൂടെയും, വടക്കൻപാട്ടുകളിലൂടെയും സമ്പന്നമായൊരു പൈതൃകത്തെ വിളിച്ചോതുന്നുണ്ട്. പുറൈകിഴ നാടി ൻ്റെയും, കടത്തനാടിൻ്റെയും ഇടയിൽ നിലനിൽക്കുന്ന പ്രദേശമായിരുന്നതുകൊണ്ട് രണ്ട് കോവിലകങ്ങളുടെ അധികാരപരിധിയിലുൾപ്പെട്ടിരുന്നു. വാഴമലയിലെയും, നരിക്കോട് മലയിലെയും, കൊളുത്തായി കുന്നുകളിലേയും ആദിമ ഗോത്രങ്ങളുടെ സാന്നിധ്യമാണ് മറ്റൊരു പ്രത്യേകത. ഒരുകാലത്ത് കുറവർ, പണിയർ, കുറിച്യർ, മലയർ, മലയാളർ തുടങ്ങിയ ഗോത്രവിഭാഗങ്ങളുടെ വിഹാര കേന്ദ്രമായിരുന്ന ഈ കുന്നുകളിൽ കടത്തനാട്ടിൽ നിന്നും, കൊടക് കർണ്ണാടക ദേശങ്ങളിൽ നിന്നും കുടിയേറപ്പാർത്തവർ പതിയെ അധികാരം സൃഷ്ടിച്ചെടുത്തു. ഗോത്രവിഭാഗങ്ങൾ പൊയിലുകളും, സമതലങ്ങളും ഉപേക്ഷിച്ച് മലമടക്കുകളിലേക്ക് അഭയം പ്രാപിക്കുകയും ചെയ്തു.
ചരിത്രം
ഇന്ത്യൻ സ്വാതന്ത്ര്യസമരത്തിൽ നേരിട്ട് പങ്കെടുത്തിരുന്ന ഒരുപാട് മഹാരഥന്മാരുടെ ജന്മനാട് കൂടിയാണ് പൊയിലൂർ. ഐഎൻഎ, ഇന്ത്യൻ നാഷണൽ കോൺഗ്രസ്, ദണ്ഡിയാത്ര തുടങ്ങിയ നിരവധി സ്വാതന്ത്ര്യസമരങ്ങളിൽ പങ്കെടുത്തിരുന്ന കെ. പി നാരായണ കുറുപ്പ്, ചൊക്രുഹാജി തുടങ്ങിയവർ ഈ പ്രദേശത്തുകാരാണ്.
ആദ്യകാലത്ത് കൈപൊക്കി വോട്ടിങ്ങിലൂടെ പഞ്ചായത്തായി രൂപീകൃതമായ ഇവിടം പിന്നീടം തൃപ്പങ്ങോട്ടൂർ പഞ്ചായത്തിൻ്റെ ഭാഗമാവുകയായിരുന്നു.
ഇവിടത്തെ പിൻകോഡ് 670693 ആണു്.വടകര ലോകസഭാമണ്ഡലത്തിലാണ്‌ ഈ പ്രദേശം ഉൾക്കൊള്ളുന്നത്. അടുത്ത പട്ടണം പാനൂർ, കൂത്തുപറമ്പ്, തലശ്ശേരിയാണ്‌.കൂത്തുപറമ്പ് നിയോജകമണ്ഡലത്തിലാണ് പൊയിലൂർ സ്ഥിതി ചെയ്യുന്നത്.
പ്രധാനപ്പെട്ട സ്ഥലങ്ങൾ: സെൻട്രൽ പൊയിലൂർ, പുല്ലായിത്തോട്, മേപ്പാട്ട്, ചമതക്കാട്, പൊയിലൂർ വെസ്ററ്,തട്ടിൽപീടിക
പ്രധാന സ്ഥാപനങ്ങൾ: ശ്രീ സരസ്വതീ വിദ്യാ പീഠം പൊയിലൂർ, തളിയൻ്റവിട ശ്രീ ധർമ്മ ശാസ്താ ഭഗവതീ ദേവസ്ഥാനം പൊയിലൂർ, സെൻട്രൽ പൊയിലൂർ ജുമുഅത്ത് പള്ളി, മദ്രസ, സഹകരണ ബാങ്ക്, പോസ്റ്റ്‌ ഓഫീസ്, ധർമ്മാശുപത്രി, എൽ പി സ്കൂൾ, ശ്രീ മുത്തപ്പൻ മഠപ്പുര, ശ്രീനാരായണമഠം, വേദവ്യാസ ഗ്രന്ഥാലയം പൊയിലൂർ തുടങ്ങിയവയാണ്.
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
വിജയ മെൽനിക്ക്
വിജയ ലക്ഷ്മി മെൽനിക്ക്1937 നവംബർ19 നാണ്ജനിച്ചത്. അവർ ഭാരതത്തിൽ ജനിച്ച, ജീവശസ്ത്രം]], പരിസ്ഥിതി ശാസ്ത്രം , രോഗപ്രതിരോധശാസ്ത്രം എന്നിവയിൽ പ്രത്യേക പരിശീലനം നേടിയ അമേരിക്കൻ അദ്ധ്യാപികയാണ്. കൊളംബിയ ജില്ല സർവകലാശാല യിൽ ജീവശാസ്ത്രത്തിലും പരിസ്ഥിതിശാസ്ത്രത്തിലും പ്രൊഫസർ എമിർറ്റസ് ആയിരുന്നു. ഐക്യരാഷ്ട്രസഭയുടെ അന്തരാഷ്ട്ര ആരോഗ്യ ബോധവൽക്കരണ ശൃംഗലയുടെ ആദ്യത്തെ വൈസ് പ്രസിഡന്റും സഹ പ്രസിഡന്റും]]. ആയിരുന്നു. അവർ കുറെ ഗവേഷണ പ്രബന്ധങ്ങളും പുസ്തകങ്ങളും പ്രസിദ്ധീകരിച്ചിട്ടുണ്ട്.. ഒരു മകനുണ്ട്. .
ചെറുപ്പകാലം
വിജയ ലക്ഷ്മി കേരളത്തിലെ കോഴിക്കോട് ആണ് ജനിച്ചത്. ഫ്രാൻസിസ്കൻ കന്യാസ്ത്രീകൾ നടത്തിയിരുന്ന ഇംഗ്ളീഷ് മാധ്യമമായുള്ള പള്ളിക്കൂടത്തിലാണ് പഠിച്ചത്. പിന്നീട് വനിത കോളേജിലും കാർഷിക കോളേജിലും പഠിച്ചു. അമേരിക്കൻ ഐക്യ നാടുകളിൽ പഠിക്കാനായി അന്തരാഷ്ട്ര സമാധാന സ്കോളർഷിപ്പ് കിട്ടി, വിസ്കോൺസിൻ സർവകലാശാലയിൽ ചേർന്നു അവിടെ നിന്ന് ബിരുദാനന്തര ബിരുദവും ഡോക്ടറൽ ബിരുദവും കിട്ടി. പോസ്റ്റ് ഡോക്ടറൽ പരിശീലനത്തിനായി അവിടെ തുടർന്നു. .
അവലംബം
വർഗ്ഗം:1937-ൽ ജനിച്ചവർ
മൈസൂർ-ഏറാടി യുദ്ധം
സാമൂതിരി പാലക്കാടിനെ കീഴടക്കാൻ അക്രമിച്ചപ്പോൾ പാലക്കാട് രാജാവ് മൈസൂരിലെ ഹൈദരാലിയുടെ സഹായം അഭ്യർഥിച്ചു. ഹൈദരാലിയുടെ സൈന്യാധിപൻ മഖ്ദൂം അലി പതിനായിരത്തോളമുള്ള പടയുമായി വന്ന് പാലക്കാട് രാജാവിന്റെ പടക്കൊപ്പം ചേന്ന് സാമൂതിരിയുടെ സൈന്യത്തെ തോൽപിച്ചു. യുദ്ധത്തിൽ തോറ്റ സാമൂതിരി തന്റെ രാജ്യം അക്രമിക്കാതിരിക്കാൻ പകരമായി ഒരു കൊല്ലത്തിനുള്ളിൽ ലക്ഷം രൂപ തരാമെന്നേറ്റു. പക്ഷെ പറഞ്ഞ അവധിക്കുള്ളിൽ ധനം സാമൂതിരി കൊടുത്തില്ല. അങ്ങനെ ഒരു കൊല്ലത്തിനു ശേഷം മൈസൂർ സൈന്യം സാമൂതിരിയെ അക്രമിച്ച് കോഴിക്കോട് കീഴടക്കുകയും സാമൂതിരി അപമാനഭാരത്താൽ തീകൊളുത്തി ആത്മഹത്യ ചെയ്യുകയും ചെയ്തു.